**VALSTYBINĖS KAINŲ IR ENERGETIKOS KONTROLĖS KOMISIJOS  
ŠILUMOS IR VANDENS DEPARTAMENTO  
Vandens SKYRIUS**

|  |  |
| --- | --- |
|  | Teikti Komisijos posėdžiui  Komisijos narė  Viktorija Sankauskaitė  2018- |
|
| PAŽYMA **dėl uždarosios Akcinės Bendrovės „Molėtų vanduo“**  **Geriamojo vandens tiekimo ir nuotekų tvarkymo paslaugų**  **bazinių kainų derinimo**  2018 m. sausio Nr. O5E-  Vilnius | |

**Įvadas**

UAB „Molėtų vanduo“ (toliau – Bendrovė) 2017 m. rugsėjo 12 d. raštu Nr. IS-122 „Prašymas suderinti geriamojo vandens tiekimo ir nuotekų tvarkymo paslaugų bazines kainas“ Valstybinei kainų ir energetikos kontrolės komisijai (toliau – Komisija) pateikė prašymą derinti geriamojo vandens tiekimo ir nuotekų tvarkymo, atsiskaitomųjų apskaitos prietaisų priežiūros ir vartotojų aptarnavimo paslaugų bazines kainas (toliau – Prašymas). Kartu su Prašymu Bendrovė pateikė Molėtų rajono savivaldybės tarybos 2017 m. birželio 30 d. sprendimu Nr. B1-1164 „Dėl uždarosios akcinės bendrovės „Molėtų vanduo“ 2017–2019 metų geriamojo vandens tiekimo ir nuotekų tvarkymo veiklos ir plėtros plano patvirtinimo“ patvirtintą uždarosios akcinės bendrovės „Molėtų vanduo“ 2017–2019 m. geriamojo vandens tiekimo ir nuotekų tvarkymo veiklos ir plėtros planą (toliau – Veiklos planas). Komisija gavo Molėtų rajono savivaldybės administracijos direktoriaus 2017 m. rugpjūčio 31 d. raštą Nr. B22-1644 „Dėl informavimo apie UAB „Molėtų vanduo“ prašymo Valstybinei kainų ir energetikos kontrolės komisijai derinti paslaugų kainas teikimą“, kuriuo nurodė, kad Bendrovė pranešė savivaldybei, kad teiks Komisijai prašymą dėl geriamojo vandens tiekimo ir nuotekų tvarkymo paslaugų bazinių kainų derinimo.

Geriamojo vandens tiekimo ir nuotekų tvarkymo licencija L7-GVTNT-07​ Bendrovei buvo išduota Komisijos 2015 m. gegužės 7 d. nutarimu Nr. O3-278 „Dėl geriamojo vandens tiekimo ir nuotekų tvarkymo licencijos uždarajai akcinei bendrovei „Molėtų vanduo“ išdavimo“. Licencijuojamos veiklos teritorija – Molėtų rajono savivaldybė. Bendrovė Molėtų rajono savivaldybės tarybos 2016 m. sausio 28 d. sprendimu Nr. B1-9 „Dėl viešojo geriamojo vandens tiekėjo ir nuotekų tvarkytojo paskyrimo“, buvo paskirta viešuoju geriamojo vandens tiekėju ir nuotekų tvarkytoju Molėtų rajono savivaldybės teritorijoje.

Komisija, susipažinusi su pateiktu Prašymu ir jo priedais, 2017 m. lapkričio 16 d. raštu Nr. R2-(V)-3069 „Dėl geriamojo vandens tiekimo ir nuotekų tvarkymo paslaugų bazinių kainų derinimo“ bei 2018 m. sausio 11 d. raštu Nr. R2-(V)-145 „Dėl ilgalaikio turto įsigijimo vertės“ paprašė Bendrovės pateikti papildomą medžiagą ir paaiškinimus. Bendrovė, atsakydama į Komisijos prašymus, 2017 m. lapkričio 30 d. raštu Nr. IS-163 „Dėl geriamojo vandens tiekimo ir nuotekų tvarkymo paslaugų bazinių kainų derinimo“, 2017 m. gruodžio 14 d. raštu Nr. IS-166 „Dėl paaiškinimo“, 2018 m. sausio 8 d. raštu Nr. IS-2 „Dėl ilgalaikio turto įsigijimo vertės“ bei 2018 m. sausio 12 d. raštu Nr. IS-5 „Dėl ilgalaikio turto įsigijimo vertės“ (toliau – Raštai) pateikė atsakymus į Komisijos užduotus klausimus ir papildė bei patikslino pateiktus duomenis.

Bendrovei geriamojo vandens tiekimo ir nuotekų tvarkymo paslaugų kainas Komisija suderino 2011 m. balandžio 26 d. nutarimu Nr. O3-95 „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų kainų“, o Molėtų rajono savivaldybės   
2011 m. birželio 30 d. sprendimu Nr. B1-140 „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų kainų patvirtinimo“ jos buvo patvirtintos ir įsigaliojo nuo 2011 m. rugsėjo 1 d. 2014 m. liepos 28 d. Komisijos nutarimu Nr. O3-697 „Dėl Valstybinės kainų ir energetikos kontrolės Komisijos 2011 m. balandžio 26 d. nutarimo Nr. O3-95 „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų kainų“ pakeitimo“ kainos, nustatytos litais, buvo konvertuotos į eurus ir galioja nuo   
2015 m. sausio 1 d.

Esamos ir Bendrovės pateiktos derinti bazinės kainos (be PVM), suskaičiuotos pagal   
Veiklos plane numatytas priemones (toliau – Veiklos plano laikotarpis), pateiktos 1 lentelėje.

1 lentelė. Esamos ir Bendrovės pateiktos derinti geriamojo vandens tiekimo, nuotekų tvarkymo, paviršinių nuotekų tvarkymo, atsiskaitomųjų apskaitos prietaisų priežiūros ir vartotojų aptarnavimo paslaugų bei nuotekų valymo už padidėjusią ir savitąją taršą bazinės kainos

|  |  |  |  |
| --- | --- | --- | --- |
| Rodiklis | Esama kaina | Teikiama derinti  bazinė kaina | Padidėjimas,  sumažėjimas, proc. |
| ***1*** | ***2*** | ***3*** | ***4*** |
| **Geriamojo vandens tiekimo ir nuotekų tvarkymo paslaugų kainos** | | | |
| **Vartotojams, kuriems** **vanduo apskaitomas bute**, Eur/m3 | 2,20 | 3,42 | 55,5 |
| Geriamojo vandens tiekimo | 0,85 | 1,18 | 38,8 |
| Nuotekų tvarkymo: | 1,35 | 2,24 | 65,9 |
| nuotekų surinkimo | 0,48 | 0,72 | 50,0 |
| nuotekų valymo | 0,87 | 1,25 | 43,7 |
| nuotekų dumblo tvarkymo | - | 0,27 | - |
| **Vartotojams, kuriems** **vanduo apskaitomas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose**, Eur/m3: | 2,20 | 3,07 | 39,5 |
| Geriamojo vandens tiekimo | 0,85 | 1,07 | 25,9 |
| Nuotekų tvarkymo: | 1,35 | 2,00 | 48,1 |
| nuotekų surinkimo | 0,48 | 0,64 | 33,3 |
| nuotekų valymo | 0,87 | 1,12 | 28,7 |
| nuotekų dumblo tvarkymo | - | 0,24 | - |
| **Abonentams, perkantiems geriamąjį vandenį skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams ir vartotojų grupei, atsiskaitančiai daugiabučio namo įvade,** Eur/m3: | 2,17 | 3,06 | 41,0 |
| Geriamojo vandens tiekimo | 0,84 | 1,06 | 26,2 |
| Nuotekų tvarkymo: | 1,33 | 2,00 | 50,4 |
| nuotekų surinkimo | 0,47 | 0,64 | 36,2 |
| nuotekų valymo | 0,86 | 1,12 | 30,2 |
| nuotekų dumblo tvarkymo | - | 0,24 | - |
| **Abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams,** Eur/m3: | 2,17 | 3,21 | 47,9 |
| Geriamojo vandens tiekimo | 0,84 | 1,21 | 44,0 |
| Nuotekų tvarkymo: | 1,33 | 2,00 | 50,4 |
| nuotekų surinkimo | 0,47 | 0,64 | 36,2 |
| nuotekų valymo | 0,86 | 1,12 | 30,2 |
| nuotekų dumblo tvarkymo |  | 0,24 | - |
| **Atsiskaitomųjų apskaitos prietaisų priežiūros ir vartotojų aptarnavimo paslaugų kainos** | | | |
| **Vartotojams, kuriems vanduo apskaitomas daugiabučio namo bute, Eur/butui per mėn.:**  kai apskaitos prietaisas priklauso vandens tiekėjui  *kai apskaitos prietaisas ne vandens tiekėjo*  kai dėl techninių ar kitų priežasčių nėra galimybės įrengti atsiskaitomojo apskaitos prietaiso | 1,29  0,78  - | 1,75  -  0,93 | 35,7  -  - |
| **Vartotojams, kuriems vanduo apskaitomas daugiabučio namo įvade,** **Eur/namui per mėn.** | 3,11 | 10,06 | 47,1 |
| **Vartotojams, kuriems vanduo apskaitomas individualių gyvenamųjų namų ar kitų patalpų, skirtų asmeninėms, šeimos ar namų reikmėms įvaduose,** **Eur/apskaitos prietaisui per mėn.:**  kai apskaitos prietaisas priklauso vandens tiekėjui  *kai apskaitos prietaisas ne vandens tiekėjo*  kai dėl techninių ar kitų priežasčių nėra galimybės įrengti atsiskaitomojo apskaitos prietaiso | 1,17  0,61  - | 1,24  -  0,66 | 6,0  -  - |
| Vidutinė atsiskaitomųjų apskaitos prietaisų priežiūros ir vartotojų aptarnavimo paslaugos kaina abonentams, Eur/apskaitos prietaisui per mėn. | 2,13 | 3,78 | 77,5 |
| Nuotekų transportavimo asenizacijos transporto priemonėmis paslaugos bazinę kainą | 3,81 | 13,3 | 249,1 |

Pagrindinė kainų keitimo priežastis – 2014 m. lapkričio 1 d. įsigaliojęs Lietuvos Respublikos geriamojo vandens tiekimo ir nuotekų tvarkymo įstatymo Nr. X-764 pakeitimo įstatymas   
Nr. XII-939, kurio 2 straipsnio 5 dalyje yra nustatytas įpareigojimas savivaldybių taryboms, iki   
2015 m. lapkričio 1 d. nustatyti geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas.

Pateiktą Prašymą Komisijos Šilumos ir vandens departamento Vandens skyrius   
(toliau – Skyrius) nagrinėjo, vadovaudamasis Lietuvos Respublikos geriamojo vandens ir nuotekų tvarkymo įstatymo 9 straipsnio 1 dalies 3 punktu, 34 straipsniu, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika (redakcija galiojanti nuo 2017 m. sausio 1 d. iki 2017 m. gruodžio 1 d.), patvirtinta Komisijos 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo paslaugų kainų nustatymo metodikos“ (toliau – Metodika), Komisijos 2014 m. gruodžio 19 d. nutarimu Nr. O3-942 „Dėl geriamojo vandens tiekimo ir nuotekų tvarkymo paslaugų kainų nustatymo metodikos pakeitimo“ (toliau – Metodikos nutarimas), Geriamojo vandens tiekimo ir nuotekų tvarkymo veiklos lyginamosios analizės aprašu, patvirtintu Komisijos 2011 m. liepos 29 d. nutarimu Nr. O3-218 „Dėl Geriamojo vandens tiekimo ir nuotekų tvarkymo veiklos lyginamosios analizės aprašo patvirtinimo“ (toliau – Aprašas). Vadovaujantis Aprašo 5.5 papunkčiu, 15 punktu, Bendrovės veiklos efektyvumas bei sąnaudų pagrįstumas buvo vertinamas palyginus Bendrovės veiklą su V grupės geriamojo vandens tiekėjų ir nuotekų tvarkytojų veikla (paslaugų realizacija nuo 201 iki 500 tūkst. m3 per metus).

**I. Veiklos apžvalga**

1. ***Bendrovės finansinis pajėgumas***

|  |
| --- |
| Bendrovės 2016 m. finansinio pajėgumo vertinimas pateiktas 2017 m. birželio 30 d. Komisijos Šilumos ir vandens departamento Ekonominės analizės skyriaus pažymoje Nr. O5E-153 „Dėl finansinio pajėgumo normatyvinio rodiklio žemutinės reikšmės nustatymo geriamojo vandens tiekimo ir nuotekų tvarkymo sektoriuje ir reguliuojamų geriamojo vandens tiekimo ir nuotekų tvarkymo sektoriaus ūkio subjektų 2016 metų finansinio pajėgumo įvertinimo“.  Bendrovės 2016 m. bendrasis finansinio pajėgumo rodiklis (3,75 balo) viršijo infrastruktūros veiklai Komisijos 2017 m. birželio 30 d. nutarimu Nr. O3E-292 „Dėl 2016 metų finansinio pajėgumo normatyvinio rodiklio žemutinės reikšmės geriamojo vandens tiekimo ir nuotekų tvarkymo sektoriuje nustatymo“ nustatytą normatyvinio finansinio pajėgumo rodiklio žemutinę reikšmę vandens ūkio sektoriuje (2,11 balo), todėl Bendrovės finansinis pajėgumas vertinamas kaip pakankamas. |
|
|
|
|
|
|
|
|

2016 metais Bendrovė iš geriamojo vandens tiekimo ir nuotekų tvarkymo bei nuotekų transportavimo asenizacijos transporto priemonėmis turėjo 614,42 tūkst. Eur pajamų, tačiau sąnaudos sudarė 784,90 tūkst. Eur, todėl Bendrovė patyrė 170,48 tūkst. Eur nuostolių. Nusidėvėjimo sąnaudos 2016 metais sudarė 164,93 tūkst. Eur, todėl, nevertinant ilgalaikio turto nusidėvėjimo sąnaudų, nuostoliai būtų 5,55 tūkst. Eur.

1. ***Geriamojo vandens tiekimo ir nuotekų tvarkymo* *paslaugų realizacija***

UAB „Molėtų vanduo“ yra Molėtų rajono valdybos 1995 m. liepos 4 d. sprendimu Nr. 309-V įsteigta akcinio kapitalo įmonė, kurios visos akcijos priklauso Molėtų rajono savivaldybei. Bendrovės pagrindinė veikla yra geriamojo vandens tiekimas ir nuotekų tvarkymas Molėtų mieste, Balninkų, Dubingių, Alantos, Giedraičių, Joniškio miesteliuose ir Molėtų savivaldybei priklausančiuose 58 kaimuose.

Bendrovės pardavimų apimčių pagal veiklas, iš kurių uždirbama pajamų, struktūra yra: geriamojo vandens tiekimas (1), nuotekų tvarkymas (2), kita veikla (3), finansinė veikla (4).

Iš viso Bendrovė 2016 metais gavo 651,49 tūkst. Eur pajamų, iš jų: už geriamojo vandens tiekimo ir nuotekų tvarkymo paslaugas – 614,42 tūkst. Eur, t. y. 94,3 proc. nuo visų Bendrovės pajamų.

Pagal Bendrovės pateiktus duomenis realizuoti geriamojo vandens kiekiai *2016 metais, lyginant su 2014 metais* sumažėjo 1,3 proc. (1 paveikslas).

***1 pav. Bendrovės 2014-2016 m. realizuoto geriamojo vandens kiekio dinamika***

Kaip matyti iš 1 paveikslo, realizuoto geriamojo vandens kiekiai nuo 2014 metų mažėjo tiek vartotojams, tiek abonentams. Daugiabučiuose namuose vandens suvartojimas sumažėjo nežymiai –tik 0,1 proc., individualiuose namuose – 1,7 proc., o abonentai vartojimą sumažino 2,0 proc. Kaip nurodė Bendrovė, vandens realizacija daugiausiai mažėjo kaimų gyventojams ir kaimų įmonėms. 2016 metais, lyginant su 2014 metais, kaimo įmonės vandens suvartojo 3398 m3 mažiau, nes užsidarė visi pašto skyriai, medicinos punktai, dalis mokyklų, vartojimo apimtis sumažino žemės ūkio bendrovė „Žaugėdai“ (sumažino auginamų gyvulių skaičių). Vandens pardavimas kaimų gyventojams sumažėjo 3443 m3 dėl gyventojų skaičiaus mažėjimo kaime. 2014-2015 metais buvo papildomai priskaičiuoti 964 m3 parduoto vandens dėl savavališkų prisijungimų prie vandentiekio tinklų, o 2016 metais tokių pažeidimų nebuvo nustatyta.

Realizuoti nuotekų tvarkymo paslaugų kiekiai 2016 m., lyginant su 2014 m., padidėjo 1,2 proc. (2 paveikslas).

***2 pav. Bendrovės 2014-2016 m. realizuotų nuotekų kiekių dinamika***

Nuotekų tvarkymo paslaugų apimtys daugiausiai padidėjo individualių namų gyventojams (7,5 proc.), nes Molėtų rajono savivaldybė Molėtų mieste pradėjo tikrinti, kaip individualių namų gyventojai tvarko nuotekas, todėl dalis miesto gyventojų, kurie naudojosi tik geriamojo vandens tiekimo paslauga, prisijungė ir prie nuotekų tinklų. Visi daugiabučiai namai Molėtų mieste taip pat buvo baigti prijungti prie nuotekų tinklų, tačiau bendros nuotekų tvarkymo apimtys daugiabučių namų vartotojams sumažėjo 1,1 proc., o abonentams – padidėjo 0,6 proc.

Bendrovės aptarnaujamoje teritorijoje gyvena 14 830 gyventojų. Vandentvarkos paslaugomis naudojasi 5054 vartotojai, t. y. 76,2 proc. teritorijos vartotojų. Vien tik geriamojo vandens tiekimo paslauga naudojasi 2275 vartotojai (34,3 proc.), vien tik nuotekų tvarkymo paslauga naudojasi 59 vartotojai (0,9 proc.), o vandens tiekimo ir nuotekų tvarkymo paslauga naudojasi 2720 (41,0 proc.) aptarnaujamos teritorijos vartotojų.

99 proc. tiekiamo geriamojo vandens yra valoma (šalinama geležis) ir išvalyto vandens kokybė atitinka Lietuvos higienos normos HN 24:2017 „Geriamojo vandens saugos ir kokybės reikalavimai“, patvirtintos Lietuvos Respublikos sveikatos apsaugos ministro 2003 m. liepos 23 d. įsakymu Nr. V-455 „Dėl Lietuvos higienos normos HN 24:2003 „Geriamojo vandens saugos ir kokybės reikalavimai“ patvirtinimo“, reikalavimus.

Nuotekų išvalymas atitinka reikalavimus, nustatytus Nuotekų tvarkymo reglamente, patvirtintame Lietuvos Respublikos aplinkos ministro 2006 m. gegužės 17 d. įsakymu Nr. D1-236 „Dėl nuotekų tvarkymo reglamento patvirtinimo“.

1. ***Bendrovės 2011–2015 m. investicijų apžvalga***

Bendrovė 2011 metais vandentvarkos kainų derinimui pateikė Molėtų rajono savivaldybės tarybos 2010 m. lapkričio 25 d. sprendimu Nr. B1-189 patvirtintą UAB "Molėtų vanduo" infrastruktūros plėtrai ir ilgalaikio turto nusidėvėjimo atstatymui lėšų panaudojimo 2010–2015 m. planą, kuriame buvo numatyta per 2011–2015 metus įvykdyti investicijų bei plėtros projektų ir ilgalaikio turto atstatymo darbų už 1650,14 tūkst. Eur (5697,6 tūkst. Lt). (2011 m. balandžio 12 d. Komisijos Komunalinių paslaugų skyriaus pažyma Nr. O5-74 „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bazinių kainų derinimo“).

Atsižvelgus į pateiktą planą buvo vertinamos būtinosios paslaugų teikimo sąnaudos ir skaičiuojamos kainos.

Pagal Bendrovės teiktas kasmetines Lėšų panaudojimo plėtrai ir ilgalaikio turto nusidėvėjimo atstatymui ataskaitas ir Raštus sudaryta duomenų suvestinė apie investicijų projektų vykdymą 2011–2015 metais (2 lentelė).

2 lentelė. Bendrovės pateiktų duomenų suvestinė apie lėšų panaudojimą gamybos plėtrai per   
2011–2015 metus, tūkst. Eur

|  |  |  |  |  |  |
| --- | --- | --- | --- | --- | --- |
| Eil.  Nr. | Ilgalaikio turto įsigijimo lėšų šaltiniai ir panaudojimas | Planas  2011-2015 m. | Faktas  2011-2015 m. | Įvykdymas | |
| Tūkst. Eur | Proc. |
| *1* | *2* | *3* | *4* | *4-3* | *4/3* |
| 1. | **Ilgalaikio turto įsigijimo šaltiniai, iš jų :** | **1650,14** | **1981,93** | **331,79** | **120,11** |
| 1.1. | Ilgalaikio turto nusidėvėjimo lėšos | 627,71 | 455,43 | -172,28 | 72,55 |
| 1.2. | Valstybės   ir savivaldybės lėšos | 214,75 | 556,50 | 341,75 | 259,14 |
| 1.3. | Europos Sanglaudos  fondo lėšos | 746,35 | 964,20 | 217,85 | 129,19 |
| 1.4. | Pelnas +kitos nuosavos lėšos | 61,32 | 5,80 | -55,80 | -90,54 |
| **2.** | **Lėšų panaudojimas, iš jų :** | **1650,14** | **1981,93** | **331,79** | **120,11** |
| 2.1. | Investicijų ir plėtros projektams | 903,27 | 1349,10 | 471,84 | 152,24 |
| 2.2. | Ilgalaikiam turtui įsigyti ir atstatyti | 746,87 | 632,83 | -114,04 | 84,73 |

Investicijų ir plėtros projektams 2011–2015 metų laikotarpiui buvo planuota skirti **903,27 tūkst. Eur**, tačiau faktiškai projektams buvo skirti **1 349,10 tūkst. Eur**.

Per 2011–2015 metus buvo įvykdyti investicijų projektai:

* Nuotekų valymo įrenginių rekonstrukcija Naujasodžio ir Giedraičių gyvenvietėse. Projektas buvo įgyvendintas už 759,10 tūkst. Eur, iš kurių 645,2 tūkst. Eur – Europos Sanglaudos fondo lėšos, 75,9 tūkst. Eur – valstybės biudžeto lėšos ir 38,0 tūkst. Eur – Molėtų rajono savivaldybės lėšos. Nuotekų valyklos buvo pradėtos eksploatuoti 2013 metais. Giedraičių nuotekų valykloje nuotekos valomos įrengtais smėlio-augalų filtrais. Naujasodžio nuotekų valykloje nuotekos valomos mechaniniu ir biologiniu būdu. Nuotekų išvalymo rodikliai atitinka Lietuvos Respublikos ir ES aplinkosauginius reikalavimus nuotekoms tvarkyti.
* Vandens gerinimo įrenginių statyba. Molėtų rajono požeminis vanduo turi daug geležies, todėl iki 2013 metų 17 kaimo gyvenviečių buvo pastatyti vandens valymo (nugeležinimo) įrenginiai. Bendra projekto vertė 590,0 tūkst. Eur, iš kurių 319,02 tūkst. Eur buvo Europos Sąjungos fondų lėšos, 178,27 tūkst. Eur – valstybės biudžeto lėšos, 86,89 tūkst. Eur – savivaldybės lėšos ir 5,82 tūkst. Eur – Bendrovės nuosavos lėšos pagal partnerystės sutartis.

Vandentvarkos ilgalaikiam turtui atnaujinti ir naujam turtui įsigyti per 2011–2015 metus buvo panaudoti **632,83 tūkst. Eur**, iš kurių **455,43 tūkst. Eur** buvo Bendrovės nuosavos lėšos, sukauptos iš ilgalaikio turto nusidėvėjimo atskaitymo lėšų, o **177,40 tūkst. Eur** – savivaldybės lėšos. Iš savivaldybės lėšų buvo pastatyti vandens gerinimo įrenginiai Šakališkių, Purvėnų, Drąsėnų, Kaniūkų, Geliogalių kaimuose (176,36 tūkst. Eur), kuriuos Bendrovė eksploatuoja pagal panaudos sutartį, o 1,16 tūkst. Eur buvo skirti kaimų vandenviečių sanitarinių zonų įforminimui. Iš savo lėšų už 197,88 tūkst. Eur Bendrovė pastatė vandens gerinimo įrenginius Juodėnų, Runionių, Ūtos, Klabinių, Čivylių, Laičių ir kt. gyvenvietėse. Iš viso per 2011–2015 metus Molėtų rajono kaimuose buvo pastatytas 31 vandens gerinimo įrenginys, ir dabar daugiau kaip 99 proc. tiekiamo geriamojo vandens atitinka higienos normų reikalavimus.

Iš savo lėšų per 2011–2015 metus Bendrovė įsigijo ir kitą ilgalaikį turtą: apskaitos prietaisus (23,58 tūkst. Eur), kompiuterinę įrangą (2,28 tūkst. Eur), ekskavatorių krautuvą "Komacu 93R5" (21,28 tūkst. Eur), asenizacinį automobilį (28,10 tūkst. Eur), naujus siurblius (9,77 tūkst. Eur), programinę įrangą (5,71 tūkst. Eur), transporto priemones (8,40 tūkst. Eur), šildymo katilą (4,20 tūkst. Eur), orapūtę (4,92 tūkst. Eur), bei atliko kitus turto atnaujinimo ir remonto darbus.

Iš viso plėtrai bei ilgalaikio turto įsigijimui ir atstatymui buvo planuota atlikti darbų už **1650,14 tūkst. Eur**, o faktiškai atlikta už **1981,93 tūkst. Eur**, t. y. **20,11 proc**. daugiau, negu planuota.

1. ***Buvusio reguliacinio laikotarpio savikainos palyginimas su faktine savikaina***

2011–2015 m. laikotarpio planinės ir 2016 m. faktinės (***1 priedas***) geriamojo vandens tiekimo ir nuotekų tvarkymo paslaugų savikainos palyginimas pateiktas 3 lentelėje.

3 lentelė. Bendrovės 2011–2015 m. laikotarpio planinės ir 2015 m. faktinės savikainos palyginimas, Eur/m3

|  |  |  |  |  |
| --- | --- | --- | --- | --- |
| Eil. Nr. | Sąnaudų straipsniai | 2011–2015 m. | 2016 m. | Savikainos |
| planuota | faktinė | pasikeitimas |
| savikaina, Eur/m3 | savikaina, Eur/m3 | iš viso (4-3), Eur/m3 |
|
| 1 | 2 | 3 | 4 | 5 |
| **1.** | **Tiesioginės sąnaudos**: | **1,48** | **2,06** | **0,58** |
| 1.1. | *Turto nusidėvėjimo* | *0,401* | *0,727* | *0,326* |
| 1.2. | *Einamojo remonto ir ekspl. medžiagų* | *0,059* | *0,125* | *0,066* |
| 1.3. | *Aptarnavimo paslaugų pagal sutartis* | *0,064* | *0,122* | *0,058* |
| 1.4. | *Elektros energijos* | *0,290* | *0,268* | *-0,021* |
| 1.5. | *Kuras* | *0,012* | *0,011* | *-0,001* |
| 1.6. | *Personalo* | *0,616* | *0,780* | *0,164* |
| **2.** | *Kitos* | *0,037* | *0,025* | *-0,012* |
| **3.** | **Netiesioginės sąnaudos** | **0,27** | **0,38** | **0,11** |
| **4.** | **Bendrosios (admin.) sąnaudos** | **0,27** | **0,33** | **0,06** |
| **5.** | **Apskaitos veiklos sąnaudos** | **0,28** | **0,36** | **0,08** |
| **6.** | **Mokesčiai** | **0,03** | **0,07** | **0,04** |
| **7.** | **Pelnas** | **0,14** | **-0,72** | **-0,86** |
| **8.** | **1 m**3 kaina | **2,48** | **2,48** | **0,00** |
| **9.** | **1 m**3 savikaina | **2,33** | **3,20** | **0,87** |

2016 metais buvo taikytos suderintos su Komisija vandentvarkos paslaugų kainos. Vidutinė vandentvarkos paslaugų kaina sudarė 2,48 Eur/m3, kurioje 0,85 Eur/m3 – geriamojo vandens tiekimo kaina, 1,34 Eur/m3 – nuotekų tvarkymo ir 0,29 Eur/m3 apskaitos prietaisų priežiūros vidutinė kaina. Vidutinė faktinė vandentvarkos paslaugų savikaina 2016 metais buvo 3,20 Eur/m3, t. y. 37,3 proc. didesnė, nei buvo planuota vidutinė savikaina 2011–2015 metams.

Savikainos didėjimui didelę įtaką daro teikiamų paslaugų apimčių mažėjimas: vandens tiekimo apimtys, lyginant su planuotomis, mažėja 11,6 proc., nuotekų surinkimo – 1,2 proc., o nuotekų valymo – 5,9 proc. Mažesni realizuotų paslaugų kiekiai faktinėje savikainoje didina pastoviąsias sąnaudas: turto nusidėvėjimo atstatymo, einamojo remonto ir eksploatacinių medžiagų, personalo sąnaudas. Bendras vandentvarkos paslaugų sąnaudų lygis 2016 metais sudaro 784,90 tūkst. Eur, t. y. 25,1 proc. didesnis, nei buvo planuotas 2011–2015 metams (627,18 tūkst. Eur). Perskaičiavus 2016 metų savikainą planuotoms paslaugų apimtims, savikainos dydis būtų 2,98 Eur/m3, t. y. 27,7 proc. didesnis, nei buvo planuota 2011–2015 metams.

Iš 3 lentelėje pateiktų skaičiavimų matyti, kad vandentvarkos paslaugų savikainos sudėtyje daugiausiai didėja turto nusidėvėjimo, einamojo remonto ir eksploatacinių medžiagų bei aptarnavimo paslaugų pagal sutartis sąnaudų dalis.

Nusidėvėjimo sąnaudų didėjimas susijęs su:

- Metodikos pasikeitimu, susijusiu su nusidėvėjimo sąnaudų skaičiavimu. 2011 metais galiojusioje Metodikoje nusidėvėjimo sąnaudos buvo skaičiuojamos įvertinant ilgalaikio turto panaudojimo efektyvumą ir todėl bazinės kainos skaičiavime buvo įvertintos mažesnės nusidėvėjimo sąnaudos. Faktinės nusidėvėjimo sąnaudos turėjo būti 0,12 Eur/m3 didesnės, negu buvo įskaičiuotos į bazinę kainą, ir tada vidutinė bazinė kaina būtų buvusi 2,60 Eur/m3;

- savivaldybei priklausiusio turto perdavimu; Molėtų rajono savivaldybės tarybos 2010 m. rugsėjo 23 d. sprendimu Nr. B1-165 „Dėl Molėtų rajono savivaldybės turto investavimo į UAB „Molėtų vanduo“ Bendrovei buvo perduotas 230 248 Eur (795 000 Lt) vertės vandentvarkos turtas, o 2010 m. gruodžio 15 d. sprendimu Nr. B1-224 „Dėl Molėtų rajono savivaldybės turto investavimo į UAB „Molėtų vanduo“ ir bendrovės nuostolių padengimo“ Bendrovei perduotas 106 928 Eur (369 200 Lt) vandentvarkos turtas. Iš viso 2010 metais Molėtų savivaldybė perdavė Bendrovei ilgalaikio turto už 337,18 tūkst. Eur. Perduodamo turto likutinė vertė buvo 179,15 tūkst. Eur (618,57 tūkst. Lt), tačiau į Bendrovės balansą turtas buvo įtrauktas perkainota verte ir nusidėvėjimo sąnaudos skaičiuotos taip pat nuo perkainotos vertės. 2012 metais Bendrovei buvo perduoti naujai pastatyti vandens gerinimo įrenginiai už 34,75 tūkst. Eur;

- Bendrovės lėšomis įsigytu ilgalaikiu turtu. Per 2010–2016 metus Bendrovės lėšomis buvo įsigyta ir atnaujinta ilgalaikio turto (be apskaitos prietaisų) už 413, 67 tūkst. Eur.

Iš viso per 2010–2016 metus, t. y. per laikotarpį, praėjusį nuo paskutinio kainų derinimo. Bendrovė įsigijo naujo ilgalaikio turto už 785,60 tūkst. Eur, iš jų 378,05 tūkst. Eur buvo skirta vandens tiekimui, o 362,97 tūkst. Eur – nuotekų tvarkymui.

Einamojo remonto ir eksploatacinių medžiagų bei aptarnavimo paslaugų pagal sutartis sąnaudų padidėjimas susijęs su vandens gerinimo įrenginių statyba vandenvietėse ir nuotekų valyklų rekonstrukcija. Jei 2010 metais Bendrovės aptarnaujamoje teritorijoje veikė 6 vandens aeravimo įrenginiai, tai 2016 metais jų jau buvo 37. Visas tiekiamas vanduo yra aeruotas, o 99 proc. tiekiamo vandens atitinka higienos normų reikalavimus. Padidėjus vandens valymo įrenginių skaičiui, padidėjo eksploatacinės ir remonto sąnaudos. Rekonstravus nuotekų valyklas, nuo 20,3 tūkst. m3 iki 11,4   
tūkst. m3 sumažėjo nuotekų valymas valyklose, turinčiose tik mechaninio valymo įrenginius, bet nuo 19,1 tūkst. m3 iki 39,0 tūkst. m3 padidėjo nuotekų valymas biologinio valymo įrenginiuose.

Bendrovėje dirba 36 reguliuojamą veiklą vykdantys darbuotojai, t. y. 5 darbuotojais mažiau, negu buvo planuota. Iš jų 24 dirba tiesioginėje veikloje (4 darbuotojais mažiau, negu buvo planuota). 2016 metais metinis darbo užmokesčio fondas kartu su socialinio draudimo ir garantinio fondo lėšomis geriamojo vandens tiekimo ir nuotekų tvarkymo veikloje (be netiesioginės ir administracinės veiklos) sudarė 265,48 tūkst. Eur, t. y. 45,49 tūkst. Eur (20,7 proc.) daugiau, negu buvo planuota. Vidutinis darbo užmokestis Bendrovei 2011–2015 metams buvo planuotas 450,0 Eur/mėn. Faktinis vidutinis darbo užmokestis 2016 metais Bendrovėje sudarė 683,40 Eur/mėn., t. y. 51,9 proc. didesnis, negu buvo planuotas 2011–2015 metų reguliavimo periodui, tačiau buvo 13,7 proc. mažesnis už Statistikos departamento skelbiamą vandens tiekimo, nuotekų valymo, atliekų tvarkymo ir regeneravimo veiklos vidutinį darbo užmokestį 2016 metų trečią ketvirtį.

Bendrovės 2016 m. taikyta vidutinė geriamojo vandens tiekimo ir nuotekų tvarkymo paslaugos 2,48 Eur/m3 kaina (3 lentelės 4 stulpelio 8 eilutė) naudojama kaip atskaitos kaina, kuri koreguojama Skyriui vertinant bazinio laikotarpio planuojamus realizuoti kiekius ir sąnaudas.

**II. Realizuotinų kiekių ir sąnaudų skaičiavimai geriamojo vandens tiekimo ir   
nuotekų tvarkymo paslaugų palaikymo savikainai nustatyti**

***1. Realizuotini kiekiai***

Skyrius, remdamasis Metodikos 47 punktu ir planuodamas realizuotinų kiekių apimtis baziniams metams (toliau – Paslaugų palaikymui), vadovavosi 2016 m. realizuotais geriamojo vandens, nuotekų surinkimo ir valymo paslaugų kiekiais bei atsižvelgė į pačios Bendrovės planuotas realizuotinų paslaugų kiekių apimtis. Išgaunamo ir realizuojamo geriamojo vandens ir nuotekų tvarkymo kiekiai 2016 metais, Bendrovės ir Skyriaus įvertinti Paslaugų palaikymui pateikti 4 lentelėje.

4 lentelė. Bendrovės išgaunamo ir realizuojamo geriamojo vandens ir nuotekų tvarkymo kiekiai 2016 m., Bendrovės ir Skyriaus įvertinti Paslaugų palaikymui, (tūkst. m3)

|  |  |  |  |  |  |
| --- | --- | --- | --- | --- | --- |
| Eil. Nr. | Rodiklių pavadinimai | 2016 m. | **Bendrovės**  vertinimasPaslaugų palaikymui | **Skyriaus**  vertinimas Paslaugų palaikymui | Pasikeitimas, Skyriaus nuo faktinių / nuo Bendrovės planuotų, proc. |
| *1* | *2* | *3* | *4* | *5* | *6* |
| 1. | Išgautas geriamasis vanduo, tūkst. m3 | 411,8 | 411,8 | 408,4 | -0,8/-0,8 |
| 2. | Patiektas geriamasis vanduo, tūkst. m3 | 380,5 | 380,5 | 377,1 | -0,9/-0,9 |
| 2.1. | *Į daugiabučius namus patiektas geriamojo vandens kiekis* | 97,3 | 97,3 | 94,1 | -3,2/-3,2 |
| 3. | Realizuotas geriamasis vanduo (kartu su nuostoliais daugiabučių namų tinkluose), tūkst. m3 | 323,5 | 333,2 | 330,0 | 2,0/-1,0 |
| 3.1. | *Daugiabučiuose namuose realizuotas geriamojo vandens kiekis* | 87,6 | 87,6 | 87,6 | 0/0 |
| ***4.*** | ***Geriamojo vandens nuostoliai, tūkst. m3*** | ***88,3*** | ***88,3*** | ***84,9*** | ***-3,6/-3,6*** |
| 4.1. | *Geriamojo vandens nuostoliai iki vandentiekio įvado* | 47,3 | 47,3 | 47,3 | 0/0 |
| 4.2. | *Geriamasis vanduo technologiniame procese* | 31,3 | 31,3 | 31,1 | -0,6/-0,6 |
| 4.3. | *Geriamojo vandens nuostoliai daugiabučio namo tinkle* | 9,7 | 9,7 | 6,5 | -33,0/-33,0 |
| **5.** | ***Geriamojo vandens nuostoliai, proc.*** | ***21,4*** | ***21,4*** | ***20,8*** | ***-2,8/-2,8*** |
| 6. | Nuotekų surinkimo kiekiai, tūkst. m3 | 271,7 | 271,7 | 268,3 | -1,3/-1,3 |
| 6.1. | Iš daugiabučių namų surinktų nuotekų kiekis | 82,9 | 82,9 | 80,2 | -3,3/-3,3 |
| 7. | Realizuotos nuotekų surinkimo paslaugos (kartu su nuostoliais daugiabučių namų tinkluose), tūkst. m3 | 192,7 | 201,0 | 198,3 | 2,9/-1,3 |
| 7.1. | *Daugiabučiuose namuose realizuotas nuotekų surinkimo paslaugos kiekis* | 74,6 | 74,6 | 74,6 | 0/0 |
| ***8.*** | ***Infiltracija, tūkst. m3*** | ***79,0*** | ***79,0*** | ***75,6*** | ***-4,3/-4,3*** |
| 8.1. | *Infiltracija nuotekų tinkluose* | 38,0 | 38,0 | 38,0 | 0/0 |
| 8.2. | *Geriamojo vandens nuotekos technologiniame procese* | 31,3 | 31,3 | 31,1 | -0,6/-0,6 |
| 8.3. | *Geriamojo vandens nuostoliai daugiabučio namo tinkle* | 9,7 | 9,7 | 6,5 | -33,0/-33,0 |
| **9.** | ***Infiltracija bendra, proc.*** | ***29,1*** | ***29,1*** | ***28,2*** | ***-3,2/-3,2*** |
| 10. | Valomų nuotekų kiekiai, tūkst. m3 | 281,2 | 281,2 | 274,4 | -2,4/-2,4 |

Bendrovė, planuodama realizuotinus kiekius baziniams metams, skaičiuoja tokius pačius geriamojo vandens tiekimo, nuotekų surinkimo ir valymo paslaugų kiekius vartotojams ir abonentams, kaip ir faktiniais metais.

Bendrovės teikiamose metinėse ataskaitose nurodyta, kad Bendrovė aptarnauja 221 daugiabučius namą, tačiau tik 25 iš šių namų, t. y. 11,3 proc. turi apskaitą namo įvade. Prie Prašymo pateiktuose skaičiavimuose Bendrovė nurodė, kad nuostoliai daugiabučių namų vidaus tinkluose 2016 metais sudarė 10 proc.

Skyrius, vadovaudamasis Metodikos 47.7 papunkčiu, ir atsižvelgdamas į tai, kad nuostoliai daugiabučiuose namuose buvo nustatyti tik pagal 11,3 proc. namų duomenis, faktinius geriamojo vandens nuostolius daugiabučių namų tinkluose nustatė pagal V Ūkio subjektų grupės, kuriai pagal Lyginamosios analizės aprašą priskiriamas Ūkio subjektas, vidutinį rodiklį, t. y. **6,94 proc**.

Paslaugos palaikymui Skyrius suskaičiavo **330,0 tūkst. m3 realizuotiną geriamojo vandens** **kiekį**, t. y. 2,0 proc. didesnį nei 2016 metais ir 1,0 proc. mažiau, negu planavo Bendrovė. Suskaičiuotiems realizuotiniems geriamojo vandens kiekiams, įvertinus geriamojo vandens nuostolius iki vandentiekio įvadų tokius pačius, kokie buvo 2016 metais (47,3 tūkst. m3) ir 31,1 tūkst. m3 kiekį, reikalingą vandens paruošimo technologiniam procesui, suskaičiuotas **408,4 tūkst. m3 išgaunamo vandens kiekis**, t. y. 0,8 proc. mažiau negu faktiniais metais ir taip pat 0,8 proc. mažiau, negu suskaičiavo Bendrovė. Skirtumas susidarė todėl, kad Skyrius vertino mažesnius nuostolius daugiabučių namų vidaus tinkluose.

Faktiniais **2016 m.** Bendrovės geriamojo vandens nuostoliai – 88,3 tūkst. m3 arba 21,4 proc. nuo viso išgauto vandens kiekio.

Skyrius suskaičiavo **paslaugos palaikymui 84,9 tūkst. m3** (20,8 proc.nuo viso planuojamo išgauti vandens kiekio) **geriamojo vandens nuostolius:**

* 47,3 tūkst. m3 – pagal Metodikos 47.4 papunktį faktiniai 12,5 proc. ataskaitinio laikotarpio geriamojo vandens nuostoliai iki vandentiekio įvadų (11,6 proc. nuo išgaunamo vandens kiekio);
* 31,1 tūkst. m3 – vandens nuostoliai technologiniame procese (7,6 proc. nuo išgaunamo vandens kiekio);
* 6,5 tūkst. m3 – pagal Metodikos 47.7 papunktį leistini nuostoliai daugiabučių namų tinkluose (1,6 proc. nuo išgaunamo vandens kiekio).

**Paslaugos palaikymui suskaičiuotas** **198,3 tūkst. m3 realizuotinas nuotekų tvarkymo paslaugų kiekis** – 2,9 proc. didesnis nei 2016 m. surinktų nuotekų kiekis, ir 1,3 proc. mažesnis, nei planuotas Bendrovės.

Suskaičiuotiems 198,3tūkst. m3 realizuotiniems nuotekų tvarkymo paslaugų kiekiams, įvertinus faktinę infiltracijos apimtį nuotekų tinkluose ir nuostolius daugiabučių namų vidaus tinkluose, nustatytas **268,3 tūkst. m3 surenkamų nuotekų kiekis**. Faktinė 2016 m. Bendrovės nuotekų infiltracijos apimtis – 29,1 proc. (79,0 tūkst. m3) nuo viso į nuotekų valyklas atitekančio nuotekų kiekio. **Paslaugos palaikymui įvertinta 75,6 tūkst. m3** (28,2 proc.nuo viso į nuotekų valyklas atitekančio nuotekų kiekio) **infiltracija į nuotekų tinklus:**

* 38,0 tūkst. m3 – pagal Metodikos 47.5 papunktį faktinė 15,8 proc. infiltracija nuotekų tinkluose, (14,2 proc. nuo surinktų nuotekų kiekio);
* 31,1 tūkst. m3 – vandens nuostoliai technologiniame procese (11,6 proc. nuo surinkto nuotekų kiekio);
* 6,5 tūkst. m3 – 6,94 proc. dydžio infiltracija daugiabučių namų tinkluose (2,4 proc. nuo surinkto nuotekų kiekio).

Galutiniame kainų derinimo etape, vadovaujantis Metodikos 47.7, 50.6 ir 51.3 papunkčiais, vartotojams, atsiskaitantiems už suteiktas paslaugas pagal daugiabučių namų butuose įrengtą apskaitą, kaina suskaičiuojama 6,94 proc. didesnė, įskaičiuojant leistinus 6,94 proc. vandens nuostolius daugiabučiuose namuose (įvertinant, kad Bendrovė daugiabučiuose namuose realizuos 6,94 proc. mažiau, nei suskaičiuota Paslaugų palaikymui, geriamojo vandens tiekimo ir nuotekų tvarkymo paslaugų).

***2. Sąnaudos***

Bendrovė visas reguliuojamų ir nereguliuojamų veiklų verslo vienetų ataskaitinio laikotarpio pajamas, sąnaudas ir ilgalaikį turtą paskirstė, vadovaudamasi pagal Metodikos II ir III skyrių nuostatas parengtu UAB „Molėtų vandenys“ reguliavimo apskaitos sistemos laisvos formos aprašu (toliau – RAS), patvirtintu UAB „Molėtų vandenys“ direktoriaus 2015 m. gruodžio 29 d. įsakymu Nr. V-18. Pagal RAS ilgalaikis turtas ir sąnaudos paskirstomi tiesiogiai konkrečioms paslaugoms. Netiesioginės veiklos pastatų, statinių ir darbo mašinų grupių ilgalaikis turtas paskirstomas proporcingai verslo vienetams ar atitinkamoms paslaugoms pagal jiems tiesiogiai priskirto ilgalaikio turto vertę, o transporto priemonių grupės ilgalaikis turtas – pagal ilgalaikio turto naudojimo laiką. Netiesioginės ilgalaikio turto nusidėvėjimo sąnaudos paskirstomos proporcingai verslo vienetams ar paslaugoms pagal jiems priskirto netiesioginės veiklos ilgalaikio turto įsigijimo vertę. Netiesioginės einamojo remonto ir eksploatacinių medžiagų bei aptarnavimo (paslaugų ir darbų pagal sutartis), elektros energijos ir kuro sąnaudos paskirstomos verslo vienetams ir paslaugoms pagal ilgalaikio turto naudojimo laiką; darbo užmokesčio, atskaitymų socialiniam draudimui ir įmokų į garantinį fondą sąnaudos paskirstomos verslo vienetams ir paslaugoms pagal darbuotojų pareigybes ir dirbtą laiką.

Administracinės veiklos turtas paskirstytas verslo vienetams ir paslaugoms pagal atitinkamam verslo vienetui ir paslaugai priskirtą tiesioginę ir netiesioginę ilgalaikio turto vertę.

Bendrosios (administracinės) sąnaudos paskirstomos verslo vienetams ir paslaugoms pagal atitinkamam verslo vienetui ir konkrečiai paslaugai priskirtą tiesioginių ir netiesioginių sąnaudų sumą.

Ataskaitinio laikotarpio pajamos paskirstomos tiesiogiai paslaugoms, sudarančioms verslo vienetus, remiantis atsiskaitymų su vartotojais ir abonentais sistemos įrašais ir išrašytų PVM sąskaitų-faktūrų (sąskaitų tvarkymo sistemos) informacija.

Skyrius, išanalizavęs 2016 m. faktines vandentvarkos veiklai priskirtas sąnaudas, atsižvelgęs į Raštuose pateiktus papildomus duomenis, palyginęs Bendrovės sąnaudas su vidutinėmis V įmonių grupės, įvertinęs 20,8 proc. geriamojo vandens nuostolius (iki vandentiekio įvadų, įskaitant technologinius nuostolius, ir nuostolius daugiabučių namų tinkluose) bei 28,2 proc. nuotekų infiltracijos apimtį, perskaičiavo geriamojo vandens tiekimo, nuotekų tvarkymo ir Apskaitos veiklos verslo vienetų (toliau – Reguliuojama veikla) sąnaudas. Paslaugų palaikymui suskaičiavo **803,01 tūkst. Eur** (***3 priedas***) sąnaudų (5 lentelė).

5 lentelė. Skyriaus suskaičiuotų sąnaudų Paslaugų palaikymui ir Bendrovės 2016 m. faktinių bei planuotų sąnaudų palyginimas, tūkst. Eur

|  |  |  |  |  |  |  |
| --- | --- | --- | --- | --- | --- | --- |
| Sąnaudų  straipsniai | **Skyriaus suskaičiuotų sąnaudų Paslaugų palaikymui ir  Bendrovės 2016 m. faktinių bei planuotų sąnaudų palyginimas** (padidėjimas +, sumažėjimas - ) | | | | | |
| **Verslo vienetai** | | | | | |
|
| Apskaitos veikla | Geriamojo vandens tiekimas | Nuotekų tvarkymo veikla | Nuotekų transportavimas asenizacijos transporto priemonėmis | **Iš viso** | Skirtumas nuo Skyriaus suskaičiuotų sąnaudų |
|
|
| ***1*** | ***2*** | ***3*** | ***4*** | ***6*** | ***7*** | ***8*** |
| **Ilgalaikio turto nusidėvėjimas** | **13,24** | **28,50** | **123,96** | **0,70** | **166,40** | **-** |
| 2016 m. | 5,31 | 29,84 | 126,27 | 3,51 | 164,93 | 1,47 |
| Bendrovės planuotos | 13,24 | 29,84 | 126,27 | 3,51 | 172,86 | -6,46 |
| **Einamasis remontas, medž.** | **0,39** | **27,37** | **8,01** | **0,00** | **35,77** | **-** |
| 2016 m. | 0,39 | 27,37 | 8,01 | x | 35,77 | - |
| Bendrovės planuotos | 0,39 | 27,37 | 8,01 |  | 35,77 | - |
| **Aptarnavimo paslaugos pagal sutartis** | **10,80** | **14,64** | **15,42** | **0,08** | **40,94** | **-** |
| 2016 m. | 10,80 | 14,64 | 15,42 | 0,08 | 40,94 | - |
| Bendrovės planuotos | 10,80 | 14,64 | 15,42 | 0,08 | 40,94 | - |
| **Technologinės medžiagos** | **x** | **0,00** | **0,93** | **x** | **0,93** | **-** |
| 2016 m. | x | 0,00 | 0,93 | x | 0,93 | - |
| Bendrovės planuotos | x | 0,00 | 0,93 |  | 0,93 | - |
| **Technologinis kuras (gamtinės dujos)** | **x** | **x** | **0,00** | **x** | **0,00** | **-** |
| 2016 m. | x | x | 0,00 | x | 0,00 | - |
| Bendrovės planuotos | x | x |  | x | 0,00 | - |
| **Elektros energijos** | **0,31** | **33,79** | **31,77** | **x** | **65,86** | **-** |
| 2016 m. | 0,31 | 34,07 | 32,42 | x | 66,80 | -0,94 |
| Bendrovės planuotos | 0,31 | 34,07 | 32,42 | x | 66,80 | -0,94 |
| **Kuras** | **0,97** | **0,19** | **2,08** | **0,27** | **3,51** | - |
| 2016 m. | 0,97 | 0,19 | 2,08 | 0,27 | 3,51 | - |
| Bendrovės planuotos | 0,97 | 0,19 | 2,08 | 0,27 | 3,51 | - |
| **Šilumos energija** | **0,00** | **1,73** | **1,80** | **0,00** | **3,53** | **-** |
| 2016 m. | 0,00 | 1,73 | 1,80 | 0,00 | 3,53 | - |
| Bendrovės planuotos | 0,00 | 1,73 | 1,80 | 0,00 | 3,53 | - |
| **Darbo užmokestis** | **47,00** | **105,96** | **59,66** | **0,28** | **212,90** | - |
| 2016 m. | 44,72 | 100,82 | 57,03 | 0,00 | 202,57 | 10,33 |
| Bendrovės planuotos | 47,00 | 105,96 | 59,94 | 0,00 | 212,90 | - |
| **Atskaitymai soc. draudimui** | **14,52** | **32,80** | **18,48** | **0,09** | **65,89** | - |
| 2016 m. | 13,82 | 31,20 | 17,67 | 0,00 | 62,69 | 3,20 |
| Bendrovės planuotos | 14,52 | 32,80 | 18,57 | 0,00 | 65,89 | - |
| **Įmokos į garantinį fondą** | **0,04** | **0,12** | **0,07** | **0,00** | **0,23** | - |
| 2016 m. | 0,04 | 0,11 | 0,06 | 0,00 | 0,22 | 0,01 |
| Bendrovės planuotos | 0,04 | 0,12 | 0,07 | 0,00 | 0,23 | - |
| **Mokesčiai** | **x** | **18,49** | **2,21** | **0,01** | **20,70** | **-** |
| 2016 m. | x | 20,97 | 1,90 | 0,01 | 22,88 | -2,18 |
| Bendrovės planuotos | x | 20,97 | 1,90 | 0,01 | 22,88 | -2,18 |
| **Kitos sąnaudos** | **1,77** | **0,55** | **0,97** | **0,00** | **3,30** |  |
| 2016 m. | 1,77 | 0,55 | 0,97 | 0,00 | 3,30 | - |
| Bendrovės planuotos | 1,77 | 0,55 | 0,97 |  | 3,30 | - |
| **Netiesioginės sąnaudos** | **0,34** | **27,69** | **60,62** | **0,28** | **88,92** | - |
| 2016 m. | 0,33 | 26,80 | 58,67 | 0,27 | 86,07 | 2,86 |
| Bendrovės planuotos | 0,34 | 27,69 | 60,62 | 0,28 | 88,92 | - |
| **Bendrosios (administr.) sąnaudos** | **11,87** | **38,75** | **43,28** | **0,23** | **94,12** | - |
| 2016 m. | 10,26 | 37,70 | 42,27 | 0,54 | 90,77 | 3,35 |
| Bendrovės planuotos | 11,71 | 38,77 | 43,11 | 0,54 | 94,13 | -0,01 |
| **Iš viso sąnaudų su mokesčiais** | **101,25** | **330,57** | **369,25** | **1,94** | **803,01** | - |
| 2016 m. | 88,71 | 326,00 | 365,51 | 4,68 | 784,90 | 18,11 |
| Bendrovės planuotos | 101,09 | 334,70 | 372,10 | 4,69 | 812,59 | -9,58 |
| **Investicijų grąža** | **0,75** | **26,57** | **49,23** | **0,26** | **76,82** | - |
| 2016 m. pelnas/nuostolis | -16,52 | -51,76 | -99,19 | -3,01 | -170,48 | 247,29 |
| Bendrovės planuota investicijų grąža | 0,75 | 28,77 | 49,61 | 0,63 | 79,76 | -2,95 |
| **Skyriaus planuojamos pajamos** | **102,00** | **357,14** | **418,49** | **2,20** | **879,82** | - |
| 2016 m. pajamos | **72,19** | **274,24** | **266,32** | 1,67 | 614,42 | 265,40 |
| Bendrovės planuojamos pajamos | **101,85** | **363,47** | **421,72** | **5,32** | 892,35 | -12,53 |

Skyriaus Paslaugų palaikymui suskaičiuotos sąnaudos 12,53 tūkst. Eur mažesnės negu planavo Bendrovė (*lyginti* ***3 priedą*** *su* ***2 priedu***) ir 265,40 tūkst. Eur didesnės nei 2016 m. faktinės *(lyginti* ***3 priedą*** *su* ***1 priedu***). Pagrindinės sąnaudų pasikeitimo priežastys:

- Ilgalaikio turto nusidėvėjimo sąnaudas Skyrius suskaičiavo pagal Metodikos 24 punkto,   
45.1.1 papunkčio nuostatas ir 1 priedo nusidėvėjimo normas. Apskaitos veikloje nusidėvėjimo sąnaudos buvo suskaičiuotos įvertinus 3212 apskaitos prietaisus, esančius individualiuose namuose, 3396 apskaitos prietaisus, esančius daugiabučių namų butuose (38 proc. butų turi po 2 vnt. apskaitos prietaisų), 392 apskaitos prietaisus, esančius abonentų įvaduose ir 25 – daugiabučių namų įvaduose (Bendrovė nurodė, kad per Veiklos plano laikotarpį kituose daugiabučiuose namuose įvadinių apskaitos prietaisų statyti neplanuoja). Skyrius Apskaitos veikloje suskaičiavo 13,24 tūkst. Eur ilgalaikio turto nusidėvėjimo sąnaudų, t. y. tiek pat, kiek suskaičiavo Bendrovė ir 5,12 tūkst. Eur daugiau, negu buvo skaičiuota 2016 metais, nes faktiniais metais apskaitos prietaisams Bendrovė taikė ilgesnį nusidėvėjimo laikotarpį. Geriamojo vandens tiekimo ir nuotekų tvarkymo veikloje Skyrius suskaičiavo 152,46 tūkst. Eur nusidėvėjimo sąnaudų, t. y. 3,65 tūkst. Eur mažiau, negu buvo priskaičiuota 2016 metais ir tiek pat mažiau, negu suskaičiavo pati Bendrovė paslaugų palaikymui. Skirtumas susidarė dėl Molėtų rajono savivaldybės 2010 metais Bendrovei perduoto vandentvarkos turto (šios pažymos 4 skirsnis, 8 psl.). Iš savivaldybės tarybos sprendimų matyti, kad likutinė turto vertė buvo 179,15 tūkst. Eur (618,57 tūkst. Lt). Šis turtas buvo perkainotas ir naujai įvertintas 337,18 tūkst. Eur. Perkainota verte turtas buvo perduotas Bendrovei, kuri tą pačią vertę įtraukė į reguliuojamo turto apskaitą. Vadovaujantis Metodikos 20.3.7 papunkčiu, vykdant ilgalaikio turto paskirstymą verslo vienetams, draudžiama Reguliuojamai veiklai priskirti ilgalaikio turto (bet kurios kategorijos) vertės pokytį, susijusį su ilgalaikio turto perkainojimo veikla, todėl Skyrius paprašė Bendrovės iš savivaldybės perimtą minėtą turtą vertinti pagal jo likutinę vertę. Bendrovė, atsižvelgusi į šiuos nurodymus patikslino gauto turto pradinę ir balansinę vertes, o Skyrius paslaugų palaikymui suskaičiavo nusidėvėjimo sąnaudas nuo neperkainotos turto vertės. Nuotekų transportavimo asenizacijos transporto priemonėmis veikloje Skyrius skaičiavo 0,70 tūkst. Eur nusidėvėjimo sąnaudų, t. y. 2,81 tūkst. Eur mažiau negu buvo skaičiuota ataskaitiniais metais ir tiek pat mažiau, negu skaičiavo pati Bendrovė, nes Skyrius įvertino labai nedidelį asenizacijos mašinos apkrovimą. Bendrovė yra numačiusi, kad asenizacijos mašina per metus bus išvežama tik 400 m3 nuotekų. Įvertinus tuos pačius duomenis, kurie buvo pateikti ankstesnio kainų derinimo metu (asenizacijos transporto priemonės talpa – 9 m3, vidutinis atstumas iki nuotekų išpylimo vietų – 35 km, asenizacijos transporto priemonės vidutinis greitis – 40 km/val., nuotekų išsiurbimo-išleidimo laikas – 1,5 val.), suskaičiuotas 106 valandų darbo laikas per metus, t. y. asenizacijos mašina būtų naudojama vidutiniškai vieną kartą per savaitę, todėl Skyrius skaičiuoja penktadalį asenizacijos mašinos nusidėvėjimo sąnaudų. Iš viso baziniams metams Skyrius suskaičiavo **166,40 tūkst. Eur** ilgalaikio turto nusidėvėjimo sąnaudų, t. y. 1,47 tūkst. Eur daugiau negu buvo suskaičiuota 2016 metais (dėl pasikeitusių apskaitos prietaisų nusidėvėjimo normatyvų) ir 6,46 tūkst. Eur mažiau, negu suskaičiavo Bendrovė.

- Einamojo remonto ir eksploatacinių medžiagų sąnaudų Skyrius, vadovaudamasis Metodikos 42.1 papunkčiu suskaičiavo **35,77 tūkst. Eur**, t. y. tiek pat, kiek buvo patirta 2016 metais ir tiek pat, kiek planavo pati Bendrovė. Bendrovės geriamojo vandens gavybos ir ruošimo bei nuotekų valymo veiklose paslaugų palaikymui suskaičiuotų einamojo remonto ir eksploatacinių medžiagų sąnaudų rodikliai viršija vidutinius V įmonių grupės rodiklius, todėl vadovaujantis Aprašo 17 punktu ir Metodikos 42.3 papunkčiu Bendrovei formuojama užduotis per 3 metus pasiekti V grupės vidurkį, mažinant kasmet remonto ir eksploatacinių medžiagų sąnaudas geriamojo vandens gavybos veikloje po 2,56 tūkst. Eur, vandens ruošimo veikloje – po 1,11 tūkst. Eur ir nuotekų valymo veikloje – po 0,43 tūkst. Eur.

- Aptarnavimo paslaugas pagal sutartis sudaro: laboratoriniai tyrimai, požeminio vandens monitoringas, transporto paslaugos dumblui išvežti, siurblių ir kitos įrangos remonto paslaugos, specialios įrangos nuoma tinklų remontui ir aplinkos tvarkymui, elektros įrenginių eksploatavimo paslaugos ir kt. Aptarnavimo pagal sutartis sąnaudų Skyrius suskaičiavo **40,94 tūkst. Eur**, t. y.   
tiek pat, kiek buvo patirta 2016 metais ir tiek pat, kiek planavo pati Bendrovė. Bendrovės nuotekų valymo veikloje paslaugų palaikymui suskaičiuotų remonto darbų pagal sutartis sąnaudų rodikliai viršija vidutinius V įmonių grupės rodiklius, todėl vadovaujantis Aprašo 17 punktu ir Metodikos 42.3 papunkčiu Bendrovei formuojama užduotis per 3 metus pasiekti V grupės vidurkį, mažinant kasmet remonto darbų pagal sutartis sąnaudas nuotekų valymo veikloje po 0,39 tūkst. Eur,

- Technologines medžiagas Bendrovė naudoja tik nuotekų valymo ir dumblo tvarkymo veikloje. Sąnaudų technologinėms medžiagoms Skyrius suskaičiavo **0,93 tūkst. Eur,** t. y. tiek pat, kiek buvo patirta 2016 metais ir tiek pat, kiek planavo pati Bendrovė.

- Elektros energijos kiekį Skyrius skaičiavo 3,4 tūkst. m3 mažesniam, negu faktiniais metais, vandens gavybos ir pristatymo bei nuotekų surinkimo ir valymo kiekiui pagal Metodikos 47.4 ir 47.5 papunkčius įvertinęs 20,8 proc. geriamojo vandens nuostolius ir 28,2 proc. nuotekų infiltraciją. Įvertinęs mažesnius vandens gavybos ir pristatymo bei mažesnius nuotekų surinkimo ir valymo kiekius, Skyrius suskaičiavo **65,86 tūkst. Eur** elektros energijos sąnaudų, t. y. 0,94 tūkst. Eur mažiau negu 2016 metais ir 0,94 tūkst. Eur mažiau, nei planavo pati Bendrovė. Bendrovės faktinis elektros energijos sąnaudų rodiklis vandens ruošimo paslaugoje bei nuotekų surinkimo paslaugoje yra blogesnis nei vidutinis V grupės įmonių, todėl vadovaudamasis Metodikos 45.4 papunkčiu ir Aprašo 17 punktu, Skyrius elektros energijos sąnaudas vandens ruošimo veikloje bei nuotekų surinkimo veikloje perskaičiavo pagal V įmonių grupės vidutinį rodiklį ir suformavo užduotį pasiekti vidutinį rodiklį per 3 metus, kasmet mažinant elektros energijos sąnaudas vandens ruošimo paslaugoje po 1,32 tūkst. Eur, nuotekų surinkimo paslaugoje – po 1,67 tūkst. Eur.

- Kuro sąnaudas Skyrius skaičiavo **3,51 tūkst. Eur**, t. y. tokias pačias, kokias skaičiavo Bendrovė ir tokias pačias, kokios buvo 2016 metais.

- Šilumos energijos sąnaudas Skyrius planuoja **3,53 tūkst. Eur**, t. y. tiek pat, kiek buvo 2016 metais ir kiek planavo pati Bendrovė.

- Skyrius, skaičiuodamas personalo sąnaudas, įvertino Bendrovės pateiktus duomenis apie planuojamus atlyginimus ir lyginamosios analizės rodiklius. Darbuotojų skaičius ir darbo užmokesčio fondas 2016 metais bei Bendrovės ir Skyriaus planuojami darbo užmokesčio rodikliai Paslaugų palaikymui pateikiami 6 lentelėje.

6 lentelė. Darbo užmokesčio fondas (tūkst. Eur/metus) ir darbuotojų skaičius 2016 metais bei Bendrovės ir Skyriaus vertinimas Paslaugų palaikymui

|  |  |  |  |  |
| --- | --- | --- | --- | --- |
| Eil. Nr. | Rodiklis | 2016 m. | **Bendrovės vertinimas** Paslaugų  palaikymui | **Skyriaus vertinimas** Paslaugų  palaikymui |
| ***1*** | ***2*** | ***3*** | ***4*** | ***5*** |
| **1.** | **Darbuotojų skaičius (etatai) iš viso:** | **36** | **36** | **36** |
| 1.1. | Administracinės veiklos | 3 | 3 | 3 |
| 1.2. | Netiesioginės veiklos | 5 | 5 | 5 |
| 1.3. | Tiesioginėje veikloje | 24 | 24 | 24 |
| 1.4. | Apskaitos veikloje | 4 | 4 | 4 |
| **2.** | **Darbo užmokesčio fondas, tūkst. Eur/metus** | **295,23** | **310,30** | **310,30** |
| 2.1. | tiesioginėje veikloje | 157,86 | 165,91 | 165,91 |
| 2.2. | netiesioginėje veikloje | 42,73 | 44,91 | 44,91 |
| 2.3. | Apskaitos veikloje | 44,72 | 47,00 | 47,00 |
| 2.4. | administracinėje veikloje | 49,93 | 52,48 | 52,48 |
| 3. | Socialinio draudimo įmokos,  tūkst. Eur/metus | 91,28 | 95,94 | 95,94 |
| 4. | 1 Reguliuojamos veiklos darbuotojo vidutinis mėnesio darbo užmokestis, Eur/mėn. | 683,40 | 718,29 | 718,29 |

Vadovaujantis UAB „Molėtų vanduo“ darbuotojų darbo apmokėjimo sistema, patvirtinta Bendrovės valdybos 2008 m. spalio 1 d. posėdžio nutarimu Nr. 3, darbo užmokestis susideda iš pastoviosios ir kintamosios dalies. Pastovioji darbo apmokėjimo dalis yra mėnesinė alga ir valandinis atlygis, kurių dydis negali būti mažesnis už Vyriausybės nustatytą. Darbo užmokesčio augimas planuotas pagal Lietuvos Respublikos finansų ministerijos skelbiamą Ekonominės raidos scenarijų. 2018 metais prognozuojamas vidutinio mėnesinio bruto darbo užmokesčio augimas 6,1 proc. Planuodama darbo užmokesčio fondą, Bendrovė pritaiko 1 proc. dydžio efektyvumo rodiklį ir paslaugų palaikymui planuoja 5,1 proc. didesnes Bendrovės darbo apmokėjimo lėšas. Atsižvelgdamas į tai, Skyrius paslaugų palaikymui iš viso, t. y. įskaitant tiesioginę, netiesioginę, Apskaitos ir administracinę veiklą, planuoja **406,24 tūkst. Eur** darbo užmokesčio ir socialinio draudimo sąnaudų t. y. 5,1 proc. daugiau, negu buvo 2016 metais ir tiek pat, kiek planavo pati Bendrovė.

Bendrovės pagrindinėje veikloje dirbančiųjų darbuotojų darbo intensyvumo indeksas yra 3,61 ir yra 1,1 proc. mažesnis, negu vidutinis V grupės įmonių darbo intensyvumo indeksas (3,65). Vidutinis 1 darbuotojo darbo užmokestis Bendrovėje faktiniais metais sudarė 683,40 Eur/mėn. t. y. 5,7 proc. daugiau, negu vidutinis vieno darbuotojo darbo užmokestis V įmonių grupėje (646,46 Eur/mėn.), tačiau yra žymiai mažesnis negu Lietuvos statistikos departamento skelbiamas 2016 m. III ketvirčio vidutinis vandens tiekimo, nuotekų valymo, atliekų tvarkymo ir regeneravimo veiklos mėnesio darbo užmokestis (791,9 Eur/mėn.). 2017 m. III ketvirčio vidutinis vandens tiekimo, nuotekų valymo, atliekų tvarkymo ir regeneravimo veiklos mėnesio darbo užmokestis sudaro 827,0 Eur/mėn.

- Mokesčius už valstybinius gamtos išteklius Skyrius skaičiavo, vertindamas visą **išgaunamą vandens kiekį (408,4 tūkst. m3)[[1]](#footnote-1)**, kuris 3,4 tūkst. m3 mažesnis, negu planavo Bendrovė, 35,80 tūkst. m3 pardavimus abonentams, perkantiems šaltą vandenį patalpų šildymui ir karštam vandeniui ruošti (šiems abonentams išgaunamas vanduo apmokestinamas tokiu pačiu mokesčiu, kaip ir vartotojams), vandens nuostolių apmokestinimą skaičiavo proporcingai planuojamiems pardavimų kiekiams. Skyrius suskaičiavo **17,31 tūkst. Eur** mokesčius už gamtos išteklius, t. y. 2,83 tūkst. Eur mažiau negu buvo 2016 metais ir tiek pat mažiau, negu planavo Bendrovė. Mokesčių už taršą sąnaudas Skyrius skaičiavo atsižvelgdamas į planuojamus išvalyti teršalų kiekius. Kadangi planuojamas valyti teršalų kiekis skaičiuojamas taip pat 3,4 tūkst. m3 mažesnis negu faktiniais metais, todėl ir mokestis už taršą skaičiuojamas 1,08 tūkst. Eur, t. y. 0,03 tūkst. Eur mažiau, negu faktiniais metais ir tiek pat mažiau, negu planavo Bendrovė. Skyrius, vertindamas Bendrovės kitus mokesčius ir vadovaudamasis Įstatymo 9 straipsnio 3 dalimi, suskaičiavo Komisijos gautinas pajamų įmokas 679,67 Eur už   
2015 metų 5 mėnesius ir 1631,79 Eur už 2016 metų laikotarpį nuo sausio 1 d. iki gruodžio 31 d. pagal Bendrovės atitinkamo laikotarpio Reguliuojamos veiklos pajamas. Pati Bendrovė Prašyme pateiktuose skaičiavimuose buvo nurodžiusi tik 2016 metų mokestį. Skyrius priskaičiavo ir už 2015 metus mokamą mokestį, todėl iš viso suskaičiavo 2,31 tūkst. Eur kitų mokesčių. Iš viso Paslaugų palaikymui Skyrius suskaičiavo **20,70 tūkst. Eur** mokesčių sąnaudų, t. y. 2,18 tūkst. Eur mažiau, negu 2016 metais tiek pat mažiau, negu planavo pati Bendrovė.

- Kitų sąnaudų Skyrius, vadovaudamasis Bendrovės duomenimis suskaičiavo **3,30** **tūkst.** **Eur,** t. y. tiek pat, kiek buvo patirta 2016 metais ir tiek pat, kiek planavo pati Bendrovė.

- Netiesioginių sąnaudų 2016 m. Bendrovė patyrė 86,07 tūkst. Eur, iš kurių visos priskiriamos reguliuojamai veiklai. Paslaugų palaikymui Skyrius suplanavo **88,92 tūkst. Eur** netiesioginių sąnaudų, t. y. tiek pat, kiek numatė Bendrovė. Visos netiesioginės sąnaudos, išskyrus darbo užmokesčio fondą, skaičiuojamos tokios pačios, kaip ir 2016 metais:

– ilgalaikio turto nusidėvėjimo sąnaudos – 5,52 tūkst. Eur;

– aptarnavimo paslaugos pagal sutartis – 4,23 tūkst. Eur;

– einamasis remontas ir eksploatacinės medžiagos – 7,35 tūkst. Eur;

– elektros energijos sąnaudos – 1,45 tūkst. Eur;

* kuras – 8,37 tūkst. Eur;
* kitos sąnaudos (personalo mokymo, komandiruočių, darbo saugos, sveikatos tikrinimo ir kt.) – 3,30 tūkst. Eur.

Darbo užmokesčio sąnaudos netiesioginėje veikloje, kaip ir tiesioginėje, didinamos 5,1 proc. ir sudaro 44,91 tūkst. Eur, socialinio draudimo įmokos – 13,89 tūkst. Eur, įmokos į garantinį fondą – 0,05 tūkst. Eur.

* Bendrosioms sąnaudoms Bendrovė faktiniais metais priskyrė 91,56 tūkst. Eur, iš kurių pagal atskirų veiklų tiesioginių ir netiesioginių sąnaudų sumą reguliuojamai veiklai buvo priskirta 90,77 tūkst. Eur (99,1 proc. nuo visų bendrųjų sąnaudų). Skyrius, išanalizavęs Bendrovės 2016 m. bendrąsias (administracines) sąnaudas bei Raštuose paaiškintus sąnaudų pokyčius, suskaičiavo visą bendrųjų (administracinių) sąnaudų sumą baziniams metams – 94,92 tūkst. Eur, iš kurių bendrosios sąnaudos reguliuojami veiklai sudarė **94,12 tūkst. Eur,** t. y.3,35tūkst. Eurdaugiau, negu faktiniais metais ir 0,01 tūkst. Eur mažiau, negu suskaičiavo pati Bendrovė. Reguliuojamai veiklai priskirtiną bendrųjų (administracinių) sąnaudų dalį, paskirstytą atitinkamiems verslo vienetams ir paslaugoms pagal Metodikos 29 punktą, sudaro:
* darbo užmokestis – 52,48 tūkst. Eur;
* socialinio draudimo įmokos – 16,16 tūkst. Eur;
* įmokos į garantinį fondą – 0,06 tūkst. Eur;
* ilgalaikio turto nusidėvėjimo sąnaudos – 3,18 tūkst. Eur;
* einamasis remontas ir eksploatacinės medžiagos – 0,05 tūkst. Eur;
* aptarnavimo paslaugos pagal sutartis – 11,76 tūkst. Eur;
* elektros energija – 1,09 tūkst. Eur;
* kuras – 0,25 tūkst. Eur;
* šilumos energija – 3,17 tūkst. Eur;
* kitos sąnaudos – 5,91 tūkst. Eur.

Lyginant su 2016 metais paslaugų palaikymui planuojamas 5,1 proc. didesnis darbo užmokesčio fondas ir atitinkamai socialinio draudimo įmokos bei įmokos į garantinį fondą.

Iš reguliuojamos veiklos Bendrovė ataskaitiniu laikotarpiu turėjo 170,48 tūkst. Eur nuostolių: iš Apskaitos veiklos – 16,52 tūkst. Eur, iš geriamojo vandens tiekimo veiklos – 51,76 tūkst. Eur, iš nuotekų tvarkymo – 99,19 tūkst. Eur ir iš nuotekų transportavimo asenizacijos transporto priemonėmis – 3,01 tūkst. Eur. Ataskaitinio laikotarpio reguliuojamos veiklos ilgalaikio turto nusidėvėjimo sąnaudos sudarė 175,49 tūkst. Eur, todėl Bendrovė susidariusius nuostolius galėjo padengti priskaičiuotais turto nusidėvėjimo atskaitymais.

Paslaugų palaikymui Bendrovė, vadovaudamasi Metodikos 45.8 papunkčiu, apskaičiavo iš viso 79,76 tūkst. Eur investicijų grąžą, taikydama 4,70 investicijų grąžos normą. Investicijų grąžos norma nustatoma, vadovaujantis Investicijų grąžos normos nustatymo metodika, patvirtinta Komisijos 2015 m. rugsėjo 22 d. nutarimu Nr. O3-510 „Dėl Investicijų grąžos normos nustatymo metodikos patvirtinimo“ (toliau – Investicijų grąžos metodika). Bendrovei investicijų grąžos norma buvo nustatyta, taikant optimalią kapitalo struktūrą, nes pagal paskutinius audituotus finansinius metus Bendrovė neturi skolinto kapitalo. Skyrius, taikydamas tokią pačią 4,70 proc. investicijų grąžos normą, suskaičiavo **76,82 tūkst. Eur,** t. y. 2,95 tūkst. Eur(3,4 proc.) mažiau nei Bendrovė.Skirtumas susidarė todėl, kad Bendrovė skaičiavo investicijų grąžą nuo savivaldybės 2010 metais perduoto perkainuoto turto vertės, o Skyrius – nuo savivaldybės perduoto turto likutinės vertės. Vadovaujantis Metodikos 45.8.4 papunkčiu, paslaugos investicijų grąžos maksimali vertė (pelno norma) nustatoma tokia, kad neviršytų 10 proc. nuo paslaugos bazinėje kainoje įtrauktų būtinųjų sąnaudų, atskaičius pelno mokestį. Bendrovės Reguliuojamos veiklos reguliuojamo turto apimtis, suskaičiuota vidutinė svertinė kapitalo kaina (WACC), pelningumas bei investicijų grąža paslaugų palaikymui pateikta 7 lentelėje.

7 lentelė. Bendrovės Reguliuojamos veiklos reguliuojamo turto apimtis, suskaičiuota vidutinė svertinė kapitalo kaina (WACC), pelningumas bei investicijų grąža paslaugų palaikymui

|  |  |  |  |  |  |  |
| --- | --- | --- | --- | --- | --- | --- |
| Eil Nr. | Paslaugos | Reguliuojamo turto apimtis,  tūkst. Eur | Vidutinė svertinė kapitalo kaina (WACC), proc. | Suskaičiuota investicijų grąža,  tūkst. Eur | Pelningumas  proc. | Investicijų grąža Paslaugų palaikymui,  tūkst. Eur |
| ***1*** | ***2*** | ***3*** | ***4*** | ***5*** | ***6*** | ***7*** |
| 1. | Apskaitos veikla | 16,04 | 4,70 | 0,75 | 0,74 | **0,75** |
| 2. | Geriamojo vandens gavyba (kartu su ruošimu): | 255,66 | 12,02 | 6,51 | **12,02** |
| *2.1.* | *iš šio skaičiaus geriamojo vandens ruošimas* | *189,10* | *8,89* | *10,46* | ***8,89*** |
| 3. | Geriamojo vandens pristatymas | 309,67 | 14,55 | 8,44 | **14,55** |
| 4. | Nuotekų surinkimas | 730,79 | 34,35 | 23,02 | **15,31** |
| 5. | Nuotekų valymas | 957,21 | 44,99 | 17,71 | **27,87** |
| 6. | Nuotekų dumblo tvarkymas | 150,85 | 7,09 | 13,51 | **6,05** |
| 7. | Nuotekų transportavimas asenizacijos transporto priemonėmis | 20,74 | 0,97 | 33,48 | **0,26** |
| 8. | Iš viso, tūkst. Eur | 2440,97 |  | 119,84 |  | **76,82** |

Kaip matyti iš 7 lentelės, suskaičiavus investicijų grąžą pagal WACC, pelningumas nuotekų surinkimo, valymo, dumblo tvarkymo bei nuotekų transportavimo asenizacijos transporto priemonėmis paslaugoje ir nuotekų surinkimo paslaugoje viršija 10 proc., todėl šių paslaugų investicijų grąža nustatoma tokia, kad neviršytų 10 proc. nuo paslaugos bazinėje kainoje įtrauktų būtinųjų sąnaudų, atskaičius pelno mokestį.

Paslaugų palaikymui įvertinta geriamojo vandens tiekimo ir nuotekų tvarkymo paslaugų investicijų grąža sudaro **0,32 Eur/m3**. Nuotekų transportavimo asenizacijos transporto priemonėmis paslaugoje investicijų grąža sudaro **0,65** **Eur/m3.**

Skyrius, įvertinęs geriamojo vandens tiekimo ir nuotekų tvarkymo paslaugų teikimo sąnaudas bei realizuotinus kiekius, suskaičiavo vandentvarkos paslaugų palaikymo 1 m3 kainą (su apskaitos veiklos sąnaudomis, **3 priedas**) – **3,53 Eur/m3**, iš šio skaičiaus 1,08 Eur/m3 geriamojo vandens tiekimo, 2,04 Eur/m3 nuotekų tvarkymo ir 0,40 Eur/m3 apskaitos veiklos kaina. 2016 m. taikytos geriamojo vandens tiekimo ir nuotekų tvarkymo paslaugų vidutinės kainos ir Paslaugų palaikymo kainos palyginimas pateiktas 8 lentelėje.

8 lentelė. 2016 m. vidutinės kainos ir paslaugų palaikymo savikainos palyginimas

|  |  |  |  |  |  |
| --- | --- | --- | --- | --- | --- |
| Eil. Nr. | Rodikliai | Vnt. | 2016 m. | Paslaugų palaikymas | Skirtumas |
| ***1*** | ***2*** | ***3*** | ***4*** | ***5*** | ***6 (5-4)*** |
| ***Geriamojo vandens tiekimo ir nuotekų tvarkymo paslaugos*** | | | | | |
| 1. | Geriamojo vandens realizuoti kiekiai | tūkst. m3 | 323,5 | 330,0 | 6,5 |
| 2. | Geriamojo vandens tiekimo pajamos | tūkst. Eur | 274,24 | 357,14 | 82,90 |
| 3. | Vidutinė geriamojo vandens tiekimo kaina (2 eil./1 eil.) | Eur/m3 | **0,85** | 1,08 | 0,23 |
| 4. | Nuotekų surinkimo paslaugų realizuoti kiekiai | tūkst. m3 | 192,7 | 198,3 | 5,6 |
| 5. | Nuotekų surinkimo paslaugų pajamos | tūkst. Eur | 91,67 | 130,15 | 38,48 |
| 6. | Vidutinė nuotekų surinkimo paslaugų kaina (5 eil./4 eil.) | Eur/m3 | **0,48** | 0,66 | 0,18 |
| 7. | Nuotekų valymo paslaugų realizuoti kiekiai | tūkst. m3 | 202,2 | 207,8 | 5,6 |
| 8. | Nuotekų valymo paslaugų pajamos | tūkst. Eur | 174,65 | 288,34 | 113,69 |
| 9. | Vidutinė nuotekų valymo paslaugų kaina (8 eil./7 eil.) | Eur/m3 | **0,86** | 1,39 | 0,53 |
| 10. | Apskaitos veiklos pajamos | tūkst. Eur | 72,19 | 102,00 | 29,81 |
| 11. | Vidutinė Apskaitos veiklos kaina | Eur/m3 | **0,29** | 0,40 | 0,11 |
| 12. | **Bendra vidutinė kaina** (3 eil.+ 6 eil.+ 9 eil. + 11 eil.) | **Eur/m3** | **2,48** | **3,53** | **1,05** |
| ***Nuotekų transportavimo asenizacijos priemonėmis paslaugos*** | | | | | |
| 13. | Transportuoti nuotekų kiekiai | tūkst. m3 | 0,4 | 0,4 | 0,0 |
| 14. | Nuotekų transportavimo paslaugų pajamos | tūkst. Eur | 1,67 | 2,19 | 0,52 |
| 15. | **Nuotekų transportavimo paslaugų kaina (12 eil./11 eil.)** | **Eur/m3** | **3,81** | **5,48** | **1,67** |

1. **Bendrovės 2017**–**2019 metų investicijų atsipirkimo ir veiklos išlaidų pagrįstumo įvertinimas**
2. ***Veiklos planas***

Molėtų rajono savivaldybės taryba 2017 m. birželio 30 d. sprendimu Nr. B1-116 „Dėl uždarosios akcinės bendrovės „Molėtų vanduo“ 2017–2019 metų geriamojo vandens tiekimo ir nuotekų tvarkymo veiklos ir plėtros plano patvirtinimo“ patvirtino Bendrovės veiklos ir plėtros planą 2017–2019 metams, kuriame numatomų atlikti darbų bendra orientacinėvertė – 2192,54 tūkst. Eur, iš jų 1536,90 tūkst. Eur skirti plėtros projektams įgyvendinti, 655,64 tūkst. Eur – ilgalaikiam turtui įsigyti ir atnaujinti, iš kurių 6,9 tūkst. Eur – apskaitos prietaisams įsigyti. Numatomi Veiklos plano finansavimo šaltiniai – Bendrovės sukauptas nusidėvėjimas, savivaldybės subsidijos ir dotacijos, Europos Sąjungos fondų lėšos, paskolos bei kitos nuosavos lėšos.

Bendrovės pateikto Veiklos plano finansavimo šaltiniai ir preliminarus lėšų panaudojimas yra pateiktas 9 lentelėje.

9 lentelė. Bendrovės parengto Veiklos plano suvestinė sąmata, tūkst. Eur

|  |  |  |  |  |  |
| --- | --- | --- | --- | --- | --- |
| Eil. Nr. | Rodiklis | 2017 m. | 2018 m. | 2019 m. | Iš viso |
| **1** | **Finansavimo šaltiniai:** | **576,2** | **1371,5** | **244,8** | **2192,5** |
| 1.1. | Ilgalaikio turto nusidėvėjimo lėšos | 181,6 | 181,6 | 181,6 | 544,8 |
| 1.2. | Valstybės ir savivaldybės lėšos |  |  |  |  |
| 1.3. | Paskolos investicijų projektams įgyvendinti | 124,1 | 359,2 | 0,2 | 483,5 |
| 1.5. | Europos Sąjungos fondų lėšos | 270,5 | 782,6 | 0,3 | 1053,4 |
| 1.6. | Kitos nuosavos lėšos |  | 48,1 | 62,7 | 110,7 |
| **2.** | **Lėšų panaudojimas:** | **576,2** | **1371,5** | **244,8** | **2192,5** |
| 2.1. | Plėtros projektams įgyvendinti | 394,6 | 1141,8 | 0,5 | 1536,9 |
| 2.2. | Naujam turtui įsigyti ir atnaujinti | 181,6 | 229,7 | 244,3 | 655,6 |
| 2.2.1 | Iš jų: apskaitos prietaisams įrengti ir pakeisti | 3,1 | 2,1 | 1,7 | 6,9 |
|  |  |  |  |  |  |

Numatomų plėtros projektų, planuojamo įgyti turto bei renovacijos darbų išlaidų suvestinė pagal Bendrovės Veiklos planą yra pateikta 4 priede.

3 paveiksle pateikiamos Bendrovės kartu su Prašymu pateikto 2017–2019 m. Veiklos plano preliminarios metinės finansavimo apimtys (tūkst. Eur).

***3 pav. Preliminarios 2017–2019 m. Bendrovės Veiklos plano metinės finansavimo apimtys (tūkst. Eur)***

2017–2019 metais į investicijų ir plėtros projektų įgyvendinimą planuojama investuoti 1536,9 tūkst. Eur. Iš šių lėšų bus vykdoma:

– Giedraičių vandentiekio tinklų statyba ir rekonstrukcija (424,5 tūkst. Eur);

– Giedraičių nuotekų tinklų statyba ir rekonstrukcija (815,5 tūkst. Eur);

– Alantos nuotekų valymo įrenginių rekonstrukcija (111,0 tūkst. Eur);

– Inturkės nuotekų valymo įrenginių rekonstrukcija (190,5 tūkst. Eur).

Projektų įgyvendinimui 68,5 proc. (1053,4 tūkst. Eur) lėšų bus skiriama iš Europos Sąjungos fondų, o likusią finansavimui būtiną sumą (483,5 tūkst. Eur) Bendrovė planuoja skolintis.

  Projektas įtrauktas į 2014–2020 metų ES struktūrinių fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-APVA-R-014-91, kuris 2016 metų birželio 8 d. buvo patvirtintas Utenos regiono plėtros tarybos įsakymu Nr. 51/7S-17.

Ilgalaikiam turtui įsigyti ir atnaujinti Bendrovė planuoja skirti 655,6 tūkst. Eur. Vykdydama Europos Sąjungos Parlamento ir Tarybos direktyvos 91/271/EEB reikalavimą, kad 98 proc. aglomeracijoje susidarančių nuotekų būtų surenkama centralizuotai, Bendrovė planuoja nutiesti apie 2,5 km centralizuotų nuotekų tinklų, sudarant galimybę prie jų prijungti 77 namus Apeikytės, Žaliojoje, Girininkijos, Darbo, Kauno gatvėse Molėtų mieste. Šiai nuotekų tinklų plėtrai Bendrovė planuoja skirti 170,0 tūkst. Eur savo lėšų. Vandens tiekimo ir nuotekų tvarkymo sistemų renovavimui ir plėtrai Bendrovė numačiusi skirti 100,0 tūkst. Eur, vandens gerinimo įrenginių statybai Anomislio ir Balninkų kaimuose – 80 tūkst. Eur, ekskavatoriui įsigyti – 80,0 tūkst. Eur, ratiniam traktoriui su priekaba įsigyti – 34,0 tūkst. Eur, distancinio valdymo vandenvietėse ir nuotekų siurblinėse įrengimui – 30,0 tūkst. Eur, smėlio regeneracijos įrenginiui įsigyti – 30,0 tūkst. Eur, elektros skydinės remontui Molėtų miesto vandenvietėje – 26,0 tūkst. Eur, vandens ir nuotekų siurblių įsigijimui – 23,7 tūkst. Eur. Be to, planuojama įsigyti maišyklę, orapūtes, transporto priemones ir kt.

Lėšų šaltiniai ilgalaikiam turtui įsigyti ir atnaujinti bus sukauptos ilgalaikio turto nusidėvėjimo atstatymo lėšos, investicijų grąža ir skolintos lėšos.

1. ***Numatomas Bendrovės Veiklos plano laikotarpio priemonių ir skirtų užduočių bei nuo Bendrovės nepriklausančių veiksnių poveikis paslaugų kainai***

Bazinės kainos yra derinamos 3 metų laikotarpiui. Veiklos plano poveikio vertinimas geriamojo vandens tiekimo ir nuotekų tvarkymo paslaugų kainai 3 metų bazinių kainų laikotarpiui yra preliminarus, atliktas pagal Bendrovės kartu su Prašymu pateiktus duomenis. Atkreiptinas dėmesys, kad faktinis poveikis paslaugos kainai priklausys nuo Veiklos plano vykdymo ir naujo turto faktinės vertės, faktinių technologinių rodiklių, faktinių paslaugos teikimo apimčių bei naujo turto eksploatacijos pradžios, savivaldybei priklausančio turto disponavimo teisinio pagrindo (patikėjimas, panauda ar kita). Vertinant atstatyto turto įtaką savikainai ir kainai, galima daryti prielaidą, kad planingai atstatyta ilgalaikio turto vertė bus artima ankstesnei šio turto įsigijimo savikainai ir nudėvimai vertei. Todėl atskaitymų nusidėvėjimui dydis nesikeis vykdant nudėvėto turto atstatymą (renovaciją), t. y. dėl nudėvėto ilgalaikio turto atnaujinimo (renovacijos, remonto ir panašių) projektų pagal Veiklos planą 3 metų bazinių kainų laikotarpiui nusidėvėjimo sąnaudų pokyčio nebus. Nusidėvėjimo sąnaudų pokytis skaičiuojamas tik nuo naujai įsigyjamo turto, kuris yra tiesiogiai ir vienareikšmiai priskirtinas geriamojo vandens tiekimo ar nuotekų tvarkymo veiklai.

Bendrovės Veiklos plane numatomų investicijų įtaka 3 metų bazinių kainų laikotarpiui geriamojo vandens tiekimo ir nuotekų tvarkymo paslaugų kainai yra skaičiuojama, įvertinant numatomo Bendrovės reguliuojamo turto vertės padidėjimą ir naujo turto eksploatacijos pradžią, numatomą turto metinio nusidėvėjimo pokytį, veiklos išlaidų pokytį realiomis kainomis   
(t. y. nevertinant infliacijos poveikio) dėl investicijų ir įvertinant numatomą paslaugos apimčių pasikeitimą dėl Bendrovės Veiklos plano vykdymo bei įvertinant numatomą pajamų pokytį dėl padidėjusių veiklos apimčių. Bendrovė yra nurodžiusi, kad per 2017–2019 metus iš savų lėšų planuoja įsigyti naujo turto už 866,5 tūkst. Eur: pakloti naujus geriamojo vandens tiekimo tinklus Apeikytės gatvėje (14,0 tūkst. Eur), pastatyti vandens gerinimo įrenginius Anomislio ir Balninkų kaimuose (80, tūkst. Eur), rekonstruoti esamus ir nutiesti naujus nuotekų surinkimo tinklus Inturkėje, Giedraičiuose, Alantoje (702,5 tūkst. Eur), įrengti distancinį valdymą nuotekų siurblinėse (30 tūkst. Eur), įrengti stogą dumblo aikštelei (5,0 tūkst. Eur), pastatyti smėlio regeneracijos įrenginį (30,0 tūkst. Eur). Iš viso vandens tiekimo veikloje naujo turto bus įsigyta už 99 tūkst. Eur, o nuotekų tvarkymo veikloje – už 767,5 tūkst. Eur.

Sąnaudų pasikeitimas dėl naujai įsigyjamo turto ir Skyriaus nustatytų veiklos efektyvumo užduočių Veiklos plano laikotarpiu geriamojo vandens tiekimo ir nuotekų tvarkymo veikloje pateikiamas 10 lentelėje.

10 lentelė. Veiklos plano vykdymo ir Skyriaus nustatytų veiklos efektyvinimo užduočių įtaka geriamojo vandens tiekimo ir nuotekų tvarkymo veiklų bei paviršinių nuotekų tvarkymo sąnaudoms (tūkst. Eur)

|  |  |  |  |  |  |  |  |
| --- | --- | --- | --- | --- | --- | --- | --- |
| *Eil. Nr.* | *Straipsnių pavadinimas* | *Geriamojo vandens tiekimo paslaugų sąnaudų pasikeitimas* | | | *Nuotekų tvarkymo paslaugų sąnaudų pasikeitimas* | | |
| ***2017*** | ***2018*** | ***2019*** | ***2017*** | ***2018*** | ***2019*** |
| **1** | **2** | **3** | **4** | **5** | **6** | **7** | **8** |
| ***1.*** | ***Tiesioginės sąnaudos*** | ***-4,97*** | ***-7,28*** | ***-11,15*** | ***-8,31*** | ***8,34*** | ***10,91*** |
| 1.1. | Ilgalaikio turto nusidėvėjimas | *0,00* | *2,54* | *3,57* | *0,50* | *3,49* | *14,72* |
| 1.2. | Einamasis remontas ir eksploatacinės medžiagos | *-3,66* | *-7,24* | *-10,85* | *-0,43* | *-0,82* | *-1,09* |
| 1.3. | Aptarnavimo paslaugos pagal sutartis | *0,00* | *0,00* | *0,00* | *-0,39* | *-1,16* | *-1,02* |
| 1.4. | Technologinės medžiagos | *0,00* | *0,00* | *0,00* | *0,00* | *0,00* | *0,03* |
| 1.5. | Elektros energija | *-1,31* | *-2,58* | *-3,88* | *-1,66* | *-3,16* | *-3,78* |
| 1.6. | Kuras | *0,00* | *0,00* | *0,00* | *0,00* | *0,01* | *0,08* |
| 1.7. | Mokesčiai | *0,00* | *0,00* | *0,01* | *0,00* | *0,01* | *0,04* |
| ***2.*** | ***Bendrosios sąnaudos*** | *0,00* | *0,00* | *0,02* | *0,00* | *0,00* | *0,02* |
| ***3.*** | ***Iš viso sąnaudų su mokesčiais*** | ***-4,97*** | ***-7,28*** | ***-11,13*** | ***-1,98*** | ***-1,63*** | ***9,00*** |
| ***4.*** | Investicijų grąža (WACC=4,70) | 3,76 | 4,53 | 4,37 | 0,00 | 7,38 | 33,55 |
| ***5.*** | ***Būtinosios pajamos*** | ***-1,21*** | ***-2,75*** | ***-6,76*** | ***-1,98*** | ***5,75*** | ***42,55*** |

Geriamojo vandens tiekimo ir nuotekų tvarkymo veikloje einamojo remonto ir eksploatacinių medžiagų ir elektros energijos sąnaudos mažinamos dėl nustatytos užduoties pasiekti V įmonių grupės geriamojo vandens tiekėjų ir nuotekų tvarkytojų vidutinį atitinkamų sąnaudų rodiklį.

Dėl planuojamų investicijų per 2017–2019 metus geriamojo vandens realizacija didėja  
 0,3 tūkst. m3, o nuotekų surinkimas – 11,2 tūkst. m3. Veiklos plano vykdymo ir Skyriaus nustatytų veiklos efektyvinimo užduočių įtaka geriamojo vandens tiekimo ir nuotekų tvarkymo savikainai ir kainai pateikta 11 lentelėje. Paviršinių nuotekų tvarkymo paslaugos kainai investicijų projektas įtakos nedaro.

11 lentelė. Preliminarus investicijų, turto atstatymo ir Skyriaus nustatytų veiklos efektyvinimo užduočių poveikis geriamojo vandens tiekimo ir nuotekų tvarkymo paslaugų savikainai ir kainai

|  |  |  |  |  |  |
| --- | --- | --- | --- | --- | --- |
| Eil. Nr. | Straipsnių pavadinimas | Vnt. | **2017** | **2018** | **2019** |
| ***1*** | ***2*** | ***3*** | ***4*** | ***5*** | ***6*** |
| 1. | Bendra geriamojo vandens tiekimo paslaugų realizacija: | tūkst. m3 | **330,0** | **330,1** | **330,3** |
| 1.1. | iš šio skaičiaus dėl naujų investicijų | tūkst. m3 | 0,00 | 0, 07 | 0,30 |
| 2. | Numatomas pajamų pokytis tik dėl padidėjusių (pasikeitusių) geriamojo vandens tiekimo apimčių | tūkst. Eur | 0,00 | 0,08 | 0,33 |
| 3. | Preliminarus poveikis geriamojo vandens tiekimo savikainai | Eur/m3 | -0,02 | -0,02 | -0,04 |
| 4. | Preliminarus poveikis geriamojo vandens tiekimo kainai (savikaina + investicijų grąža) | Eur/m3 | 0,00 | -0,01 | -0,02 |
| 5. | Bendra nuotekų tvarkymo paslaugų realizacija: | tūkst. m3 | **195,8** | **197,3** | **206,9** |
| 5.1. | iš šio skaičiaus dėl naujų investicijų | tūkst. m3 | 0,11 | 1,63 | 11,16 |
| 6. | Numatomas pajamų pokytis tik dėl padidėjusių (pasikeitusių) nuotekų tvarkymo apimčių | tūkst. Eur | 0,23 | 3,36 | 22,99 |
| 7. | Preliminarus poveikis nuotekų tvarkymo savikainai | Eur/m3 | -0,01 | -0,03 | -0,07 |
| 8. | Preliminarus poveikis nuotekų tvarkymo kainai (savikaina + investicijų grąža) | Eur/m3 | -0,01 | 0,01 | 0,10 |
| 9. | Poveikis bendrai savikainai (3+7) | Eur/m3 | -0,03 | -0,05 | -0,11 |
| **10.** | **Poveikis bendrai kainai (4+8)** | **Eur/m3** | **-0,02** | **0,00** | **0,08** |

4 paveiksle pateikiamas preliminarus Bendrovės Veiklos plane numatytų priemonių bei Skyriaus skirtų efektyvumo užduočių poveikis bendrai geriamojo vandens tiekimo ir nuotekų tvarkymo paslaugų kainai, Eur/m3.

***4 pav. Preliminarus Bendrovės Veiklos plano laikotarpio priemonių ir skirtų užduočių poveikis bendrai geriamojo vandens tiekimo ir nuotekų tvarkymo paslaugų kainai, Eur/m3***

Kaip matyti iš aukščiau pateikto preliminaraus vertinimo, tikėtina, kad Bendrovės Veiklos plano laikotarpio priemonės ir skirtų užduočių įvykdymas 2017 metais mažins geriamojo vandens tiekimo ir nuotekų tvarkymo kainą 0,02 Eur/m3, 2018 metais kainai nedarys įtakos, o 2019 metais didins kainą 0,08 Eur/m3.

Faktinis šio plano vykdymo poveikis paslaugos savikainai priklausys nuo naujo turto faktinės vertės bei naujo turto eksploatacijos pradžios, faktinių technologinių rodiklių ir faktinių paslaugos teikimo apimčių, nuo investicijų grąžos normos (WACC).

Skyrius, skaičiuodamas 2017–2019 metų bazines kainas ir pagal Metodikos 45.2.1 papunktį vertindamas efektą dėl Veiklos plano laikotarpiu numatytų priemonių įgyvendinimo, nevertino įsigyto ilgalaikio turto nusidėvėjimo bei investicijų grąžos pokyčio. Ilgalaikio turto vienetų nusidėvėjimo (amortizacijos) sąnaudų pokytis dėl naujai pagal Veiklos planą faktiškai pradėtų eksploatuoti ilgalaikio turto vienetų bus įvertinamas bazinių geriamojo vandens tiekimo ir nuotekų tvarkymo paslaugų kainų perskaičiavimo metu, kaip tai numato Metodikos 57.3 papunktis.

**IV. Veiksniai, įtakojantys vidutinę bazinę kainą**

Suskaičiavus Veiklos plano laikotarpio visas pajamas, būtinąsias sąnaudas bei investicijų grąžą, geriamojo vandens tiekimo ir nuotekų tvarkymo paslaugų vidutinė bazinė kaina (kartu su Apskaitos veiklos sąnaudomis) – **3,56 Eur/m3** (***6 priedas***), iš šio skaičiaus 1,08 Eur/m3 – geriamojo vandens tiekimo, 2,07 Eur/m3 – nuotekų tvarkymo ir 0,41 Eur/m3 – Apskaitos veiklos vidutinės bazinės kainos.Skyriaus suskaičiuota vidutinė bazinė kaina 3,56 Eur/m3 yra 43,5 proc. didesnė, negu šiuo metu taikoma kaina ir 3,5 proc. (0,13 Eur/m3) mažesnė nei prašoma derinti Bendrovės (***5 priedas***). 5 paveiksle parodyti veiksniai, didinantys arba mažinantys geriamojo vandens tiekimo, nuotekų tvarkymo paslaugų ir Apskaitos veiklos vidutines bazines kainas.

Apskaitos veikloje, įvertinus šios veiklos būtinąsias sąnaudas, suskaičiuota 0,41 Eur/m3 bazinė kaina, t. y. 41,3 proc. didesnė, negu šiuo metu galiojanti. Paslaugų palaikymui buvo suskaičiuota vidutinė 0,40 Eur/m3 apskaitos kaina (sąnaudos paslaugų palaikymui, lyginant su faktinių metų sąnaudomis, didėjo 12,44 tūkst., iš jų 7,94 tūkst. Eur dėl didesnių nusidėvėjimo sąnaudų pradėjus taikyti visiems apskaitos prietaisams vienodą 6 metų nusidėvėjimo laiką, 2,28 tūkst. Eur dėl didesnio darbo užmokesčio fondo). Apskaitos prietaisų skaičius paslaugų palaikymui skaičiuojamas toks pats, kaip ir faktiniais metais, nes Bendrovė per Veiklos plano laikotarpį neplanuoja statyti naujų apskaitos prietaisų daugiabučių namų įvaduose.

***5 pav. Veiksniai, didinantys arba mažinantys paslaugų vidutines kainas, Eur/m3***

Vandens tiekimo vidutinė bazinė kaina sudaro 1,08 Eur/m3, t. y. 0,23 Eur/m3 (27,0 proc.) daugiau, negu šiuo metu taikoma vidutinė vandens tiekimo kaina. Dėl paslaugų palaikymui priskaičiuotų sąnaudų kaina didėja 0,15 Eur/m3, dėl investicijų grąžos – 0,08 Eur/m3, dėl nuo Bendrovės nepriklausančių veiksnių – 0,02 Eur/m3. Veiklos efektyvinimas mažina kainą 0,03 Eur/m3.

Nuotekų tvarkymo vidutinė bazinė kaina sudaro 2,07 Eur/m3, t. y. 0,73 Eur/m3 (54,4 proc.) daugiau, negu šiuo metu taikoma vidutinė nuotekų tvarkymo kaina. Dėl paslaugų palaikymui priskaičiuotų sąnaudų kaina didėja 0,46 Eur/m3, dėl investicijų grąžos – 0,24 Eur/m3, dėl nuo Bendrovės nepriklausančių veiksnių – 0,07 Eur/m3. Veiklos efektyvinimas mažina kainą 0,04 Eur/m3.

Geriamojo vandens tiekimo ir nuotekų tvarkymo bendra bazinė kaina sudaro 3,15 Eur/m3. Nuo Bendrovės nepriklausantys veiksniai – tai yra geriamojo vandens nuostoliai daugiabučiuose namuose (6,94 proc.) 0,09 Eur/m3 didina paslaugų bazinę kainą, veiklos efektyvumo užduotys 0,07 Eur/m3 mažina paslaugų bazinę kainą. Dėl didesnių sąnaudų, reikalingų paslaugų palaikymui, vidutinė bazinė kaina didėja 0,62 Eur/m3 ir 0,32 Eur/m3 didėja dėl Bendrovei nustatytos investicijų grąžos. Vidutinė bazinė savikaina sudaro 2,83 Eur/m3. Bendrovės nurodyta ataskaitinių metų geriamojo vandens tiekimo ir nuotekų tvarkymo savikaina sudaro 2,85 Eur/m3.

**V. Kainų nustatymas derinimui**

Vidutinė **3,56 Eur/m3** kaina suskaičiuota būtinosioms sąnaudoms, neišskiriant Apskaitos veiklos, padengti. Šioje kainoje paskaičiuotos 0,41 Eur/m3 Apskaitos veiklos sąnaudos. Planuojama investicijų grąža sudaro 0,32 Eur/m3.

Geriamojo vandens tiekimo ir nuotekų tvarkymo paslaugų kaina suskaičiuota vartotojams (daugiabučiuose namuose ir individualiuose namuose) ir abonentams geriamąjį vandenį parduodant pagal įvadinę daugiabučių namų, individualių namų ir abonentų apskaitą. Vadovaujantis Metodikos 47.7, 50.6 ir 51.3 papunkčiais, kai daugiabučio namo gyventojai su geriamojo vandens tiekėju ir nuotekų tvarkytoju už suvartotą geriamąjį vandenį ir sutvarkytas nuotekas atsiskaito pagal butuose įrengtų geriamojo vandens apskaitos prietaisų rodmenis, į kainą įskaičiuojami faktiniai, tačiau ne didesni kaip 10 proc., leistini geriamojo vandens nuostoliai daugiabučių namų tinkluose. Į daugiabučius namus tiekiamą vandenį, skirtą karšto vandens ruošimui, Skyrius priskyrė abonentams ir pagal tiekiamus ir suvartojamus šalto vandens kiekius daugiabučiuose namuose nustatė nuostolių vidaus tinkluose rodiklį – 6,94 proc. Įvertinus 6,94 proc. nuostolius daugiabučiuose namuose, vartotojams, perkantiems paslaugas daugiabučių namų butuose, kaina suskaičiuota 0,24 Eur/m3 didesnė nei vartotojams, perkantiems paslaugas individualių gyvenamųjų namų ar kitų patalpų, skirtų asmeninėms, šeimos ar namų ūkio reikmėms, įvaduose.

Bendrovė 2016 m. patyrė iš viso 2,25 tūkst. Eur sąnaudų už gyventojų įmokų administravimo paslaugas. Gyventojų įmokų administravimo būtinosios sąnaudos priskiriamos vartotojams, gyvenantiems daugiabučiuose namuose (atsiskaitantys už paslaugas pagal apskaitą butuose) ir vartotojams, gyvenantiems individualiuose namuose.

Pažymėtina, kad geriamojo vandens tiekimo ir nuotekų tvarkymo kaina abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams yra 0,09 Eur/m3   
mažesnė už suskaičiuotą kainą kitiems abonentams dėl skirtingų mokesčio už valstybinius gamtos išteklius tarifų.

Vadovaujantis Metodikos 52.1 papunkčiu, vidutinė Apskaitos veiklos bazinė kaina abonentams diferencijuojama pagal Bendrovės nustatytus ir savivaldybės patvirtintus diferencijavimo principus.

Vadovaujantis Metodikos 52.1 papunkčiu, tais atvejais, kai dėl techninių ar kitų priežasčių nėra galimybės įrengti atsiskaitomųjų apskaitos prietaisų, skaičiuojant Apskaitos veiklos kainą, apskaitos prietaisų nusidėvėjimo ir priežiūros (remonto, metrologinės patikros) bei apskaitos prietaisų priežiūros darbuotojų darbo užmokesčio sąnaudos (iš viso 89,05 tūkst. Eur) į kainą netraukiamos. Apskaitos veiklos bazinė kaina vartotojams, perkantiems geriamojo vandens tiekimo ir nuotekų tvarkymo paslaugas bute, kai dėl techninių ar kitų priežasčių nėra galimybės įrengti atsiskaitomojo apskaitos prietaiso, suskaičiuota 0,81 Eur mažesnė negu atsiskaitant pagal apskaitos prietaisą. Skyriaus suskaičiuota Apskaitos veiklos bazinė kaina vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose, 0,58 Eur mažesnė, negu atsiskaitant pagal apskaitos prietaisą.

Skyrius suskaičiavo Bendrovės geriamojo vandens tiekimo ir nuotekų tvarkymo paslaugų bazines kainas.

7 paveiksle pateikiamos esamos, Bendrovės prašomos derinti (***5 priedas***) ir Skyriaus suskaičiuotos geriamojo vandens tiekimo, nuotekų tvarkymo ir Apskaitos veiklos bazinės kainos   
(be PVM) vartotojams, perkantiems paslaugas bute (***6 priedas***): bendra geriamojo vandens tiekimo ir nuotekų tvarkymo kaina suskaičiuota 49,5 proc. didesnė nei dabar galiojanti ir 3,8 proc. mažesnė nei prašoma derinti. Apskaitos veiklos kaina suskaičiuota 17,1 proc. didesnė, nei dabar galiojanti ir   
13,7 proc. mažesnė, negu prašė derinti Bendrovė. Bendrovės suskaičiuota Apskaitos kaina didesnė todėl, kad Bendrovė Apskaitos veiklai numatė priimti dar vieną darbuotoją ir tuo pačiu padidinti darbo užmokesčio fondą. Kaip jau buvo anksčiau minėta, Bendrovės pagrindinėje veikloje dirbančiųjų darbuotojų darbo intensyvumo indeksas yra 3,61 ir yra 1,1 proc. mažesnis, negu vidutinis V grupės įmonių darbo intensyvumo indeksas (3,65), o vidutinis 1 darbuotojo darbo užmokestis Bendrovėje faktiniais metais buvo 5,7 proc. didesnis, negu vidutinis vieno darbuotojo darbo užmokestis V įmonių grupėje, todėl Skyrius Veiklos periodui nevertino didesnio darbuotojų skaičiaus ir didesnio darbo užmokesčio fondo.

***7 pav. Bendrovės geriamojo vandens tiekimo, nuotekų tvarkymo ir Apskaitos veiklos bazinės kainos vartotojams, perkantiems paslaugas bute***

8 paveiksle pateikiamos esamos, Bendrovės prašomos derinti (***5 priedas***) ir Skyriaus suskaičiuotos geriamojo vandens tiekimo, nuotekų tvarkymo ir Apskaitos veiklos bazinės kainos   
(be PVM) vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose (***6 priedas***): bendra geriamojo vandens tiekimo ir nuotekų tvarkymo kaina suskaičiuota   
38,6 proc. didesnė, nei dabar galiojanti ir 0,7 proc. mažesnė, nei prašoma derinti. Apskaitos veiklos kaina suskaičiuota 7,7 proc. mažesnė nei dabar galiojanti ir 12,9 proc. mažesnė už Bendrovės prašoma derinti.

***8 pav. Bendrovės geriamojo vandens tiekimo, nuotekų tvarkymo ir Apskaitos veiklos bazinės kainos vartotojams, perkantiems paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose***

9 paveiksle pateikiamos esamos, Bendrovės prašomos derinti (***5 priedas***) ir Skyriaus suskaičiuotos geriamojo vandens tiekimo, nuotekų tvarkymo ir Apskaitos veiklos bazinės kainos   
(be PVM) **abonentams**, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams (***6 priedas***): bendra geriamojo vandens tiekimo ir nuotekų tvarkymo kaina suskaičiuota 3,14 Eur/m3 ir yra 44,7 proc. didesnė, nei dabar galiojanti bei 2,2 proc. mažesnė nei prašoma derinti. Atsiskaitomųjų apskaitos prietaisų priežiūros ir vartotojų aptarnavimo paslaugos vidutinė bazinė kaina suskaičiuota 3,27 Eur/mėn. ir yra 53,5 proc. didesnė, nei dabar galiojanti bei 13,5 proc. mažesnė, negu prašė derinti Bendrovė. Pagrindinė tokio Apskaitos kainos padidėjimo priežastis – skaičiuojamas trumpesnis (6 metų) nusidėvėjimo laikas, padidėjusios darbo užmokesčio sąnaudos, vadovaujantis šiuo metu galiojančia Metodika, Apskaitos veiklai priskiriamos netiesioginės bei administracinės sąnaudos.

***9 pav. Bendrovės geriamojo vandens tiekimo, nuotekų tvarkymo ir Apskaitos veiklos bazinės kainos abonentams, perkantiems geriamąjį vandenį buities bei komerciniams poreikiams bei perkantiems geriamąjį skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą abonentams***

Analizuojant geriamojo vandens tiekimo ir nuotekų tvarkymo kainos didėjimo priežastis, reikia atkreipti dėmesį, kad paskutinį kartą vandentvarkos paslaugų kaina UAB „Molėtų vandenys“ buvo derinta 2011 metais, vadovaujantis 2009 metų faktiniais duomenimis.

Pagrindinė suskaičiuotų geriamojo vandens tiekimo ir nuotekų tvarkymo paslaugų kainų didėjimo priežastis – didėjantis Bendrovei priklausantis ilgalaikis turtas, o kartu su tuo – nusidėvėjimo sąnaudos, einamojo remonto bei eksploatacinės sąnaudos, aptarnavimo sąnaudos pagal sutartis, darbo užmokesčio sąnaudos bei mažėjantys realizuojamų paslaugų kiekiai. Lyginant faktinius 2009 ir 2016 metų duomenis, vandens pardavimas sumažėjo 15 proc., surenkamų nuotekų kiekis išliko panašaus lygio, nors per tą laiką kanalizacijos prijungimų (išvadų) skaičius padidėjo nuo 810 iki 979, t. y. 21 proc. Kanalizacijos tinklų ilgis padidėjo nuo 51 km iki 60 km, t. y.17,6 proc. Vandentiekio tinklų ilgis padidėjo 14 proc. (nuo 137,5 km iki 157 km), tačiau prijungimų prie vandentiekio tinklų padidėjo tik 1,3 proc. (nuo 3050 iki 3090). Tai rodo, kad kaimo vietovėse vandentvarkos ūkio plėtra yra brangi ir ekonomiškai neatsiperkanti.

Lyginant su 2011–2015 metams planuotais realizuojamų paslaugų kiekiais 2017–2019 metams planuojamos vandens tiekimo paslaugų apimtys mažėja 11,6 proc., o nuotekų tvarkymo paslaugų apimtys mažėja 1,3 proc.

Skyrius siūlo Komisijai suderinti Bendrovės geriamojo vandens tiekimo ir nuotekų tvarkymo paslaugų bei atsiskaitomųjų apskaitos prietaisų priežiūros ir vartotojų aptarnavimo paslaugos bazines kainas (be pridėtinės vertės mokesčio):

1. geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute – 3,29 Eur/m3, iš šio skaičiaus:

1.1. geriamojo vandens tiekimo – 1,11 Eur/m3;

1.2. nuotekų tvarkymo – 2,18 Eur/m3, iš šio skaičiaus:

1.2.1. nuotekų surinkimo – 0,69 Eur/m3;

1.2.2. nuotekų valymo – 1,22 Eur/m3;

1.2.3. nuotekų dumblo tvarkymo – 0,27 Eur/m3;

2. geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose – 3,05 Eur/m3, iš šio skaičiaus:

2.1. geriamojo vandens tiekimo – 1,03 Eur/m3;

2.2. nuotekų tvarkymo – 2,02 Eur/m3, iš šio skaičiaus:

2.2.1. nuotekų surinkimo – 0,64 Eur/m3;

2.2.2. nuotekų valymo – 1,13 Eur/m3;

2.2.3. nuotekų dumblo tvarkymo – 0,25 Eur/m3;

3. geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 3,14 Eur/m3, iš šio skaičiaus:

3.1. geriamojo vandens tiekimo – 1,12 Eur/m3;

3.2. nuotekų tvarkymo – 2,02 Eur/m3, iš šio skaičiaus:

3.2.1. nuotekų surinkimo – 0,64 Eur/m3;

3.2.2. nuotekų valymo – 1,13 Eur/m3;

3.2.3. nuotekų dumblo tvarkymo – 0,25 Eur/m3;

4. geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade – 3,05 Eur/m3, iš šio skaičiaus:

4.1. geriamojo vandens tiekimo – 1,03 Eur/m3;

4.2. nuotekų tvarkymo – 2,02 Eur/m3, iš šio skaičiaus:

4.2.1. nuotekų surinkimo – 0,64 Eur/m3;

4.2.2. nuotekų valymo – 1,13 Eur/m3;

4.2.3. nuotekų dumblo tvarkymo – 0,251 Eur/m3;

5. atsiskaitomųjų apskaitos prietaisų priežiūros ir vartotojų aptarnavimo paslaugos bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute:

5.1. kai įrengtas atsiskaitomasis apskaitos prietaisas – 1,51 Eur butui per mėn.;

5.2. kai dėl techninių ar kitų priežasčių nėra galimybės įrengti atsiskaitomojo apskaitos   
prietaiso – 0,70 Eur butui per mėn.;

6. atsiskaitomųjų apskaitos prietaisų priežiūros ir vartotojų aptarnavimo paslaugos bazinę kainą vartotojams, perkantiems geriamojo vandens tiekimo ir nuotekų tvarkymo paslaugas daugiabučio gyvenamojo namo įvade – 8,70 Eur namui per mėn.

7. atsiskaitomųjų apskaitos prietaisų priežiūros ir vartotojų aptarnavimo paslaugos bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose:

7.1. kai įrengtas atsiskaitomasis apskaitos prietaisas – 1,08 Eur apskaitos prietaisui per mėn.;

7.2. kai dėl techninių ar kitų priežasčių nėra galimybės įrengti atsiskaitomojo apskaitos   
prietaiso – 0,50 Eur namui per mėn.;

8. vidutinę atsiskaitomųjų apskaitos prietaisų priežiūros ir vartotojų aptarnavimo paslaugos bazinę kainą abonentams, perkantiems geriamojo vandens tiekimo ir nuotekų tvarkymo   
paslaugas – 3,27 Eur apskaitos prietaisui per mėn.;

9. nuotekų transportavimo asenizacijos transporto priemonėmis paslaugos bazinę kainą -5,49 Eur/m3.

Vadovaujantis Įstatymo 34 straipsnio 11 dalies ir Metodikos 62.6 papunkčiu pirmaisiais bazinių kainų galiojimo metais taikomos geriamojo vandens tiekimo ir nuotekų tvarkymo paslaugų kainos lygios geriamojo vandens tiekimo ir nuotekų tvarkymo paslaugų bazinėms kainoms.

Skyrius, vadovaudamasis Įstatymo 34 straipsnio 14 dalimi, įvertino, kad Molėtų rajono savivaldybės tarybai nustačius naujas geriamojo vandens tiekimo ir nuotekų tvarkymo paslaugų kainas, Bendrovės aptarnaujamoje licencijuojamoje teritorijoje vartotojų, perkančių geriamojo vandens tiekimo ir nuotekų tvarkymo paslaugas bute, mokama suma už paslaugas sudarys 2,33 proc. vidutinių šeimos pajamų, o perkančių geriamojo vandens tiekimo paslaugas individualiame name bei įvertinus nuotekų transportavimo paslaugos kainą – 2,32 proc., t. y. neviršys 4,0 proc. vidutinių šeimos pajamų.

PRiDEDAMA:

1. UAB „Molėtų vanduo” kainų nustatymo lentelė (2016 m.), 1 lapas.
2. UAB „Molėtų vanduo” kainų nustatymo lentelė paslaugų palaikymui (Bendrovės skaičiavimai), 1 lapas.
3. UAB „Molėtų vanduo” kainų nustatymo lentelė paslaugų palaikymui (Skyriaus skaičiavimai), 1 lapas.
4. UAB „Molėtų vanduo” veiklos planas, 2 lapai.
5. UAB „Molėtų vanduo” bazinių kainų nustatymo lentelė (Bendrovės skaičiavimai), 1 lapas.
6. UAB „Molėtų vanduo” bazinių kainų nustatymo lentelė (pirmaisiais bazinių kainų galiojimo metais taikomos kainos) (Skyriaus skaičiavimai), 1 lapas;
7. Nutarimo „Dėl uždarosios akcinės bendrovės „Molėtų vanduo“ geriamojo vandens tiekimo ir nuotekų tvarkymo paslaugų bazinių kainų derinimo“ projektas, 2 lapai.

Šilumos ir vandens departamento

Vandens skyriaus patarėja Irena Burdulytė

Į posėdį kviečiami:

1. UAB „Molėtų vanduo“ atstovai, el. p.: info@moletuvanduo.lt;
2. Molėtų rajono savivaldybės atstovai, el. p.: info@moletai.lt.

1. Vadovaujantis Lietuvos Respublikos mokesčio už valstybinius gamtos išteklius įstatymo 5 straipsnio 1 dalimi, mokesčio už valstybinius gamtos išteklius mokėtojai yra fiziniai ir juridiniai asmenys, išgaunantys šiuo įstatymu apmokestinamus valstybinius gamtos išteklius, kuriems išgauti reikalingas Lietuvos Respublikos aplinkos apsaugos įstatymo, kitų teisės aktų nustatyta tvarka išduotas leidimas. Leidimų naudoti žemės gelmių išteklius (išskyrus angliavandenilius) ir ertmes išdavimo taisyklių, patvirtintų Lietuvos Respublikos Vyriausybės 2002 m. vasario 11 d. nutarimu Nr. 198 „Dėl Leidimų naudoti žemės gelmių išteklius (išskyrus angliavandenilius) ir ertmes išdavimo taisyklių patvirtinimo ir įgaliojimų suteikimo“, 13 punkte (įsigaliojo nuo 2015 m. lapkričio 1 d.) numatyta, kad norint naudoti požeminio vandens išteklius reikia turėti leidimą, išskyrus jei iš telkinio išgaunama (planuojama išgauti) mažiau kaip **10 m3** požeminio geriamojo gėlo ir gamybinio vandens per parą arba vandeniu aprūpinama mažiau kaip 50 asmenų, o paimtas vanduo nenaudojamas ūkinei komercinei veiklai, šiuo atveju leidimu naudoti išteklius laikomas teisės aktų nustatyta tvarka užregistruotas gręžinio pasas. Ankstesnis reglamentavimas numatė, kai iš požeminių vandens telkinių paimama mažiau kaip 100 m3 per parą geriamojo vandens, ūkio subjektui netaikomas reikalavimas turėti leidimą vandeniui išgauti. [↑](#footnote-ref-1)